text:
भउजी हो !
आईं बबुआ, हम रउरे इन्तजार में रहली हँ.
काहे भउजी ? तोहरा कइसे मालूम हो गइल कि हम आवे वाला बानी ?
रउरा का सोचीलें हम हरदम चुहानिये में रहीलें ? देश दुनिया के खबर हमरो लगे रहेला. पूछीं का जाने चाहत बानी ?
भउजी तू त आजु अगम जानी लेखा बतियावत बाड़ू. बताइये द हम का पूछल चाहत बानी.
रउरा मन में सवाल उठत बा कि आखिर का हो गइल कि अचके में ए॰राजा, नीरा राडिया, प्रदीप बैजल, करुणानिधि के परिवार, तमिल के बड़हन पत्रकार सभका किहाँ छापा पड़ गइल ?
ठीक कहलू भउजी. बाकिर जवना लोग के बचावे खातिर अतना उतजोग भइल, अतना बतकूचन भइल, ओहि लोग पर आजु अचके में सीबीआई के नजर टेढ़ कइसे हो गइल ?
एहीसे कहीलें बबुआ कि कबो कबो खेलो तमाशा देखल करऽ. शतरंज के खेल देखले बाड़ऽ? जब ले राजा भा वजीर पर कवनो खतरा ना रहे तब ले खिलाड़ी एक एक प्यादा तक ले के बचावत रहेला. बाकिर जब बाति राजा भा वजीर पर आवे लागे तब प्यादा त प्यादा, किलेबंदी कर के हाथी भा वजीर तक के कुर्बानी दे दिहल जाला. आजु जवन हो रहल बा तवन त सगरी प्यादा हउवन सँ. हमरा त लागत बा कि अब वजीरो के बारी बा जाये के. काहे कि सभे जाव त जाव राजा बाँचल रहे के चाहीं.
बाकिर ई वजीर काहे जाई?
एहसे कि ओकर मोल कवनो प्यादा से बेसी नइखे. प्यादा जब आखिरी लाइन ले चहुँप जाला त ओकरा के कबो कबो वजीरो बना दिहल जाला बाकिर असल में त ऊ प्यादे रहल, प्यादे रही. आ प्यादो के एकर पूरा भान रहेला. सुननी हँ ना कि नीरा राडिया इहाँ तक तय करत रही कि के मंत्री बनी आ केकरा के कवन मंत्रालय दिहल जाव !
एको बाति तूहू जानि लऽ भउजी. एही सब का चलते तोहरा लगे आवे से कतराइलें कई बेर. काहे कि तू अइसन साँच बोल देलू कि गरदन पर फँसरी लागे के डर बनि जाला.
ए बबुआ, साफगोई खराब जरूर होले बाकिर जरुरीओ होले.
ठीक बा भउजी देखल जाई. जब ओखर में मूड़ी पड़ले बा त मुसर से कतना डेराइल जाई.


c: text/html

text:
मानव सेवा संस्था द्वारा धूमधाम से मनाया गया मंडल अध्यक्ष का जन्मदिन
रिपोर्ट- मनीष श्रीवास्तव
बुंदेलखंड। मानव सेवा संस्था द्वारा जौनपुर के जिला अध्यक्ष अभिषेक मिश्रा के द्वारा कल वाराणसी मंडल अध्यक्ष राज तिवारी का जन्मदिन लोहिया पार्क जौनपुर में मनाया गया। जिसमें पूर्वांचल अध्यक्ष करन शुक्ल, मल्हनी सचिव सत्येन्द्र चौहान, जफराबाद उपाध्यक्ष आशीष यादव, सूरज सिंह, विधि छात्र, शुभम् दुबे, उत्कर्ष उपाध्याय, मल्हनी कोषाध्यक्ष, हेमंत शुक्ल, मुन्ना सेठी अभिनेता शिवम, राजू, अखिलेश आदि लोग मौजूद रहे। राज तिवारी मानव सेवा संस्था में कई पदों पे कार्य कर चुके है। फिलहाल वाराणसी मंडल अध्यक्ष है और युवायो में काफी लोकप्रिय भी है। मानव सेवा संस्था का नारा है मानव सेवा धर्म हमारा है।

robotstxt: allowed

filter: keep


text:
शील्ड ज्वालामुखी
शील्ड ज्वालामुखी (Shield volcano) एक किसिम के ज्वालामुखी होला जे कम गाढ़ लावा के जादे दूर तक के बिस्तार में फइल जाए के कारन बने ला। कहे के मतलब ई कि एह में ऊँचाई के तुलना में एकर बिस्तार जादे बड़ इलाका में होला आ ई अइसन आकृति बनावे ला जइसे कि लड़ाका लोग के ढाल जमीन पर रखल होखे; बीचा में उभार आ किनारे के ओर मद्धिम ढाल (स्लोप) वाला आकृति होखे। ढाल के अंगरेजी में शील्ड कहल जाला जेकरे आधार पर ई नाँव पड़ल हवे।
हवाई दीप पर मौना किआ ज्वालामुखी अइसने शील्ड ज्वालामुखी हवे आ मंगल ग्रह पर मौजूद ओलिंपस मॉन्स जे सौर मंडल के सभसे ऊँच परबत हवे, एही किसिम के ज्वालामुखी परबत हवे।


text:
शूद्र
शूद्र हिंदू धर्म के ग्रंथन के अनुसार बतावल वर्ण व्यवस्था में एगो वर्ण हवे। एह में कई गो भारतीय जाति (कास्ट) के लोग के गिनल जाला। वर्ण व्यवस्था में बतावल नियम अनुसार ई सभसे निचला[1][2] वर्ण हवे आ एह लोग के काम दुसरे वर्ण के लोग के सेवा कइल बतावल गइल बा।Lua error in Module:Footnotes at line 275: attempt to call field 'has_accept_as_written' (a nil value). कई अंगरेजी अनुबाद सभ में एकरा के खुदे एगो कास्ट के रूप में बतावल जाला,Lua error in Module:Footnotes at line 275: attempt to call field 'has_accept_as_written' (a nil value). या फिर एगो सामाजिक क्लास के रूप में भी परिभाषा दिहल जाले।
ऋग्वेद में ई शब्द खाली एक बेर, पुरुष सूक्त में आइल बाटे, जबकि बाद के ग्रंथन में, जइसे की मनुस्मृति, अर्थशास्त्रम् आ अन्य धर्मशास्त्र सभ में एकर बिबरन मिले ला।Lua error in Module:Footnotes at line 275: attempt to call field 'has_accept_as_written' (a nil value). सिद्धांत के रूप में, शूद्र लोग मेहनत-मजूरी करे वाला (श्रमजीवी) आ बाकी वर्ण सभ के सेवक के रूप में देखल गइल बा।Lua error in Module:Footnotes at line 275: attempt to call field 'has_accept_as_written' (a nil value).[3] वास्तविक इतिहास में, एह लोग में से कुछ के द्वारा अन्य वर्ण सभ के कामकाज करे के परमान भी बा आ ई लोग योद्धा आ राजा भी रहल बाटे।Lua error in Module:Footnotes at line 275: attempt to call field 'has_accept_as_written' (a nil value).[4]
संदर्भ[संपादन करीं]
- ↑ Encyclopedia Britannica 2010.
- ↑ उद्धरण खराबी:Invalid
tag; no text was provided for refs named
davis51
- ↑ Thapar 2004, p. 63.
- ↑ उद्धरण खराबी:Invalid
tag; no text was provided for refs named
jabbar148


text:
– डॉ. रामरक्षा मिश्र विमल
हम छुट्टी ना रहला का कारन गायन के गिनल-चुनल कार्यक्रम दिहींले. एहसे जहाँ गावल असहज लागी, ओहिजा पहिलहीं मना कऽ दिहींले. पहिलहीं जानकारी ले लिहींले कि कवना तरह के प्रोग्राम बा आ के-के आवऽता. ठीक लागल त सँकार लिहलीं, नाहीं त कवनो बहाना कऽ के हाथ जोरि लिहलीं. कुछ दिन पहिले अपना एगो मित्र आ सीनियर भोजपुरी गायक से दुख-सुख बतियावत रहीं. पुछलीं – भइया रउरा अइसन कठिनाई होला कि ना ? उहाँके जवाब से संतोष त मिलल बाकिर मन बहुत दुखियो भइल. कहलीं कि, देखऽ विमल ! हम त साफ-साफ कहि देलीं कि हम जवन गाईंले तवने गाइबि. ऊहे सुनेके होखे त एडवांस रहे दऽ, ना त ले जा. अब भोजपुरी गावल बहुत कठिन हो गइल बा. लोकगीत गाइबि त छठे-छमासे कबो प्रोग्राम मिल जाई आ आज-काल्ह के लइका जवन गावतारे सन ऊ गाइबि त रोजे चानी बा. भाई, अब दोसरका त हमनी से संभव नइखे. एहसे हम अपना श्रोता वर्ग के निर्धारण कऽ लेले बानी. हम अब कवनो चिंता ना करीं. खाए-पीए के पइसा नोकरी से मिल जाला, गायन के खाली सवख खातिर रखले बानी. कुछ सरकारी प्रोग्राम मिल जाला. अब ओहमें केहू ऊ वाला गाना गावे के प्रेसर त नाहिंए दी. बस ठाट से गाईंले. ऊ वाला गाना माने फूहर गाना, जवन तथाकथित सभ्य लोगन खातिर सुनल संभव नइखे भा जवना गीतन के केहू खासकर भोजपुरी जाति अपना बेटी बहिन का साथे नइखे सुनि सकत.
हमार ई समस्या हमरा अकेले के नइखे. अब ई सभके भोगेके पड़ रहल बा. जे प्रोफेसनल गायक बा आ स्थापित हो गइल बा, ऊ कसहूँ आपन ईजति बँचा रहल बा काहेंकि इलेक्ट्रॉनिक चैनल उनका के जिंदा रखले बाड़े सन बाकिर जे समय भा जोगाड़ का अभाव में उहनी से नइखे जुड़ल ऊहन लोग के त खटिया खाड़े समुझीं. हिंदी आ पंजाबी के प्रभाव (प्रकारांतर से पाश्चात्य संगीत के देखा-देखी) अइसन रहल कि बइठिके गावल जइसे अब बंदे हो गइल. खड़ा होके गवला का सङही कुछ नचनियो लोगन के प्रोग्राम में राखल जरूरी हो गइल, एगो गजबे चलन चल गइल. म्यूजिको इंस्ट्रुमेंट्स के संख्या बढ़े लागल, सङहीं मंच आ माइको के इंतजाम महङा होखे लागल. अब कइसे कराई केहू चौपाल पर कार्यक्रम ? भोजपुरी संगीत के आयोजन दिनोदिन महङा होत जा रहल बा. हद त तब हो जाला जब गायन में सुर के महत्व ताख प धरा जाला आ गायक लो’ नाचे में लाग जाला. एहिजो तक ठीक बा चलि जाई बाकिर गायक जी महाराज, रउँआ अब का करबि ? अब गायक जी साड़ी पहिनि के गावे लगले. उतरबि कंपटीशन में ?
बहुत नीक लागेला जब केहू भोजपुरी लोकगीत सुनावेला. बाकिर आज के पीढ़ी सुनहीं के तइयार नइखे. एकरा चटक मसाला चाहीं. डाँड़ ना हिलल आ मुह से सीटी ना निकलल त गाना के कवनो मतलबे ना भइल. बुझात नइखे कि एह परिवर्तन के राज का बा काहेंकि ई बदलाव हर घर में आइल बा ? हमरा खयाल से एकर दोष वैश्वीकरण आ वॉलीवुड के कुछ-कुछ दिहल जा सकऽता. इंटरनेट आ इलेक्ट्रॉनिक चैनलन के कमाल ई बा कि एह पीढ़ी के अपेक्षा के दायरा बढ़ि गइल बा. ऊ जवन देखी-सुनी आ नीक लागि जाई, ऊहे नु खोजी ? एमें ओकर दोष कहाँ बा ? हिंदी गीतन में तथाकथित फुहरकम जवना बिंदु तक स्वीकार्य बा, घर-घर में गावे-बजावे में केहू के आहस नइखे लागत, ओकरा से बहुत कम में जब ऊ भोजपुरी में आ जाता त आदमी घिनाए लागऽता. अतना भेदभाव काहें ? हिंदी फिल्मी गीतन पर अतना मेहरबान काहें बानी सभे ? ईहो त हो सकऽता कि एकरा पीछे एकरे प्रभाव होखे. आखिर फुहरकम एह स्तर तक पइसल कइसे हमनी के संस्कृति में ? जिम्मेदारी त फिक्स करहीं के परी, बाकिर सगरी मंथन का बाद. जल्दीबाजी में कुछो कहल ठीक ना होई.
जो एकरा के गिरावट का नजर से देखल जाई त हर क्षेत्र में ई गिरावट आइल बा. साहित्य, शिक्षा आ नैतिक मूल्य का साथे बेवहारो में ई गिरावट आसानी से लउक जाई. कुछ अइसने परिस्थिति लता जी का साथे शुरुआत में रहे. शास्त्रीय संगीत के महारथी लोगन के ब्यंग बाण उहाँके खूब झेलेके परल रहे. आलोचक लोगन के कहनाम रहे कि फिल्मी संगीत लोगन के कान बिगार देले बा, एहसे शास्त्रीय संगीत के सत्यानाश हो रहल बा, भारतीय संगीत में गिरावट आ रहल बा. तब कुमार गंधर्व जी लता जी के पक्ष में तर्क देले रहीं कि फिल्मी संगीत श्रोता लोगन के कान बिगरले नइखे बलुक सुधारि देले बा. आजु लोगन के स्वर ज्ञान बढ़ रहल बा, सुरीलापन के समझ में बढ़ोत्तरी हो रहल बा, तरह-तरह के लय के प्रकार भी सुनाई पड़ रहल बा. एह तरह से कहल जा सकऽता कि लता नया पीढ़ी के संगीत के संस्कारित कइले बाड़ी. का लता तीन घंटा के महफिल जमा सकऽतारी ? एह प्रश्न पर कुमार गंधर्व जी उलटे प्रश्न कइलीं कि का कवनो एक नंबर के गायक तीन मिनट के फिल्मी गीत लता नियन कुशलता आ रसोत्कटता से गा सकेला ? ई लता के खासियत बा, दोष ना. रउँओ सभ कुछ अइसने कर देखाईं, केहू मना करऽता ? एमें लता के माथे दोष मढ़ला के माने का बा ? आ समय एकर गवाह बा कि लताजी के देश का, दुनिया स्वीकार लिहल आ एह तरह के आरोप लगावे के फेरू केहू के हिम्मत ना परल. एह उदाहरण का माध्यम से हम एगो दृष्टिकोण राखल चाहतानी. एहू कोण से विचार कइल जा सकऽता काहेंकि संस्कृति आ संगीत के जवना अवमूल्यन से हम, रउँआ, इहाँका, उहाँका- सभे चिंतित बानी, ओकरा फइलाव का केंद्र में केहू एक, दू भा तीन आदमी नइखे. ई बदलाव व्यापक पैमाना पर बा. एह से एकरा कारन का मूल में गइल बहुत जरूरी बा, छी मानुख में एकर समाधान नइखे.
हमरा एह नया दृष्टिकोण का पीछे ठोस आधारो बा. जो बिरहा, लोरकी आदि कुछ खास शैली के छोड़िके चलल जाउ त बीसवीं शताब्दी के अंतिम दशक के कुछ पहिलहीं से भोजपुरी संगीत में एकल गायन का ओर खिंचाव बढ़े लागल रहे. ओहसे पहिले भोजपुरी में रामायण गायकी (सामूहिक गायन शैली) के बोलबाला रहे जवना में बच्चन मिश्र, बीरेन्द्र सिंह, धुरान, राम एकबाल-तिलेश्वर आदि के चलती रहे. एकल शैली के कार्यक्रम पहिलहूँ चलत रहे. एह में बवना बाबा, बच्चा मिश्र, शंकर चौबे आदि गायक अपना-अपना एरिया में लोकप्रिय रहे लोग बाकिर एह लोगन के कवनो टेप ना बाजत रहे. विंध्यवासिनी सिंह, खलील, भरत सिंह भारती आकाशवाणी पर प्रसिद्ध रहे लोग. एह मामला में बिरहा में बालेश्वर के, नाच में चाई ओझा के , नया चाल के लोकगीतन के महिला वर्ग में शारदा सिंह आ पुरुष वर्ग में मुन्ना सिंह के कैसेट बाजत रहे. एह घरी पुरुष वर्ग में विविध तरह के गायकी के अभाव रहे. तब भरत शर्मा के जुड़ाव कैसेट कंपनियन से भइल आ ऊ रामायण गायन से निकल के एकल संगीत में आ गइले. बाकिर कुछे दिन बाद भोजपुरी संगीत खातिर ढेर लोकल कैसेट कंपनी खुल गइली सन आ नया-नया प्रतिभा के ताँता लागि गइल. लोकगीत के हर क्षेत्र खङ्घराए लागल. बदलाव के नया दौर मनोज तिवारी से शुरू भइल. एकरा पहिले पुरुष वर्ग में हाई स्केल से गावेवाला लोगन के तूती बोलत रहे बाकिर मध्यम से गावेवाला मनोज तिवारी के श्रोता काफी तेजी से बढ़ि गइले. गायको लोगन में इनके ज्यादा अनुकरण भइल. मंच पर खड़ा होके गावल आ सुनल लोगन के नीक लागे लागल. सुर का हिसाब से पवन सिंह आ विषय का हिसाब से देवी भी एह दिसाईं लोकप्रिय भइली. ओइसे त आजु भोजपुरी के सर्वाधिक चर्चित महिला गवनिहारन में कल्पना के नाँव बा बाकिर भिखारी ठाकुर के गीतन के गंभीर प्रस्तुति का बाद उनुका कद में जबर्दश्त बढ़ोत्तरी भइल. दुर्भाग्य से एही काल में कुछ सस्ता लोकप्रियता बटोरेवाला पुरुष गायक लोगन के पदार्पण भइल, जे प्रतियोगिता के फुहरकम का दिशा में मोड़िके रातो-रात प्रसिद्ध हो गइले. बाकिर, पान-छव बरिस से ज्यादा ना चलल ई लोग. एह लोगन के कैसेट अपने आप बिकल बंद हो गइल| इहाँ सभ जवना फुहरकम पर उतर गइल रहीं, ओकरा बाद कुछ बाँचत ना रहे. ओहू घरी अश्लील गायकी पर खूब हल्ला भइल रहे, बाकि धीरे-धीरे दबि गइल आ ईहों सभ ठंढा गइलीं. बाकिर एह प्रवृत्ति आ तकनीक के विषाणु खतम ना भइल रहन सन. एकइसवीं सदी का आरंभ से पॉप संगीत के नाम पर, विशेष करके नृत्य खातिर बनल गीतन के दौर आइल आ तकनीक का सङही विषय सामग्री में भी बदलाव आइल. सामाजिक, पारिवारिक आ राष्ट्रीय समस्या लोकप्रिय भइली सन बाकिर कवनो नियंत्रण का अभाव में कामुक विषय फेरू से जोर पकड़े लागल, जवना के लोग दबल आवाज में फूहड़ कह रहल बा. अबकी एकरा इलेक्ट्रॉनिक चैनलन के भी सहयोग मिल गइल आ एह तरह से फफन गइल. इतिहास बतावता कि फूहड़ गीतन के उमिरि ढेर ना होखे, बाकिर एह पारी ई भोजपुरी पर सटीक नइखे बइठत. आखिर एकर कारन का बा ? खाली बिरोध से एह पर काबू पावल जा सकऽता का ?
डा॰ रामरक्षा मिश्र विमल जी भोजपुरी के प्रतिष्ठित कवि साहित्यकार होखला का साथही गायको हईं एहसे एह विषय पर इहाँ के लिखल ई लेख मथे जोग बा. आशा बा कि रउरो सभे एह बारे में आपन राय जरूर देब.
– संपादक


text:
उत्तर-प्रदेश चुनाव रिजल्ट : राकेश टिकैत के गढ़ो में बड़हन उलटफेर
BJP के जाल में अइसे फंसने सब दूसर दल
उत्तर प्रदेश विधानसभा चुनाव के परिणाम की तस्वीर साफ़ हो गइल बा। प्रदेश में एक बेर फेर प्रचंड बहुमत के संगे योगी सरकार के वापसी होखे जा रहल बा। हालांकि यूपी के कुछ चर्चित सीट के परिमाण अभिन आ गइल। एही बीच चर्चित खतौली विधानसभा सीट के परिणामो आ गइल बा। इहो सीट बीजेपी के खाते में चल गइल बा। दरअसल, ई सीट किसान नेता राकेश टिकैत के गृहनगर में आवsला अउर उनकर ई गढ़ मानल जाला। मालूम ह कि राकेश टिकैत बीजेपी सरकार के खूब अलोचना करेने।
इस चुनाव में टिकैट बीजेपी के खिलाफ वोट मंगले रहनें। निर्वाचन आयोग के आधिकारिक वेबासाइट के मुताबिक खतौली विधानसभा सीट पs बीजेपी के विक्रम सिंह के 100651 वोट मिलल रहल, जबकि दूसरा नंबर पs रहल सपा-राजद गठबंधन के राजपाल सिंह सैनी के 84974 वोट मिलल बा।
साभार – हिन्दुस्तान


text:
महंत नृत्य गोपालदास पहुंचे अयोध्या
अयोध्याजिलेराज्य September 7, 2020 Times Todays News 0
अयोध्या।राम जन्मभूमि तीर्थ क्षेत्र ट्रस्ट के अध्यक्ष महंत नृत्य गोपालदास पहुंचे अयोध्या एयरपोर्ट। एयर एंबुलेंस से अयोध्या एयरपोर्ट पहुँचे हैं महंत नृत्य गोपाल दास। जिलाधिकारी अनुज झा राम वल्लभा कुंज के अधिकारी राजकुमार दास नाका हनुमानगढ़ी के महंत रामदास व अयोध्या के अन्य साधु-संतों ने महंत नृत्य गोपाल दास का किया स्वागत। कोरोना से जंग जीत कर अयोध्या पहुंचे हैं महंत नृत्य गोपालदास।
No comments so far.
Be first to leave comment below.


text:
– सतीश कुमार सिन्हा
तेजी से बदलत जमाना का बावजूद आजुओ धनतेरस के परम्परा कायम बा आ समाज के हर वर्ग के लोग महत्व वाला अनेके सामान खरीदे ला एह दिन के साल भर तिकवेला.
हिंदू पंचांग के मुताबिक हर साल कार्तिक अन्हरिया के तेरहवाँ दिने धन्वतरि त्रयोदशी मनावल जाले जवना के आम बोलचाल में लोग धनतेरस कहेला. असल में ई धन्वन्तरि जयंती के पर्व ह आ आयुर्वेद के जनक धन्वन्तरि के जनमदिन का रूप में मनावल जाला.
धनतेरस का दिने सोना.चांदी के आ बरतन खरीदे के परम्परा ह. एह दिने बरतन खरीदे के शुरुआत कब, कइसे आ काहे भइल एकर कवनो पकिया प्रमाण त नइखे बाकिर मानल जाला कि जनम का समय धन्वन्तरि के हाथ मे अमृत कलश रहुवे. एह अमृत कलश के मंगलो कलश कहल जाला आ मानल जाला कि देव शिल्पी भगवान विश्वर्कमा एकरा के बनवले रहले. एही चलते एह दिन बरतन खरीदल लोग शुभ मानेला.
नयकी पीढि आपन परम्परा बढ़िया से समुझ सके एह ला भारतीय संस्कृति के हर पर्व से जुडल कवनो ना कवनो लोक कथा जरूर बा. दीपावली से पहिले मनावल जाए वाला धनतेरसो से जुड़ल एगो लोककथा बा जवन अनेक युग से कहल सुनल जात बा.
पौराणिक कथा में धन्वन्तरि के जनम के बारे में बतावल गइल बा कि देवता आ असुर के समुद्र मंथन से धन्वन्तरि के जनम भइल रहे. ऊ अपना हाथ में अमृत कलश लिहले प्रकट भइल रहले. एही चलरे उनकर नाम पीयूषपाणि धन्वन्तरि धरा गइल. उनुका के विष्णु के अवतारो मानल जाला.
परम्परा के मुताबिक धनतेरस के साँझ यम के नाम के दीया घर का देहरी पर राखल जाला आ ओकर पूजा क के प्रार्थना कइल जाला कि ऊ घर मे मत आवे आ केहू के कष्ट जनि देव. देखल जाव त ई धार्मिक मान्यता मनुष्य के स्वास्थ्य आ लमहर उमिर के विचार से बनल बा.
यम के दीयो निकाले का बारे मे एगो कहानी बा. एक बेर राजा हिम अपना बेटा के कुंडली बनववले. एहमें पता चलल कि शादी के ठीक चउथे दिने सांप कटला से उनकर मौत हो जाई. हिम के पतोह के जब एह बात के पता चलल त ऊ तय कइलसि कि उ हर हाल मे अपना पति के यम के कोप से बचाई. शादी के चउथा दिने उ पति के कोठरी का बाहर घर के सगरी जेवर आ सोना.चांदी के सिक्का के ढेर बनाके ओकरा के पहाड़ के रूप दे दिहलि आ खुद रात भर बइठ के गाना गावे लागल आ कहानी सुनावे लागल जेहसे ओकरा नींद मत आवे.
रात में जब यम सांप के रूप मे उनका पति के डंसे आइल त आभूषण के पहाड़ पार ना कर सकल आ ओही ढेर पर बइठ के गाना सुने लागल. एही में सगरी रात बीत गइल आ अगिला भोरे साँप के लवटे के पड़ल आ ऊ अपना पति के जान बचा लिहलसि. कहल जाला कि तबहिए से लोग घर के सुख.समृद्धि खातिर धनतेरस का दिन अपना घर के बाहर यम के दीया निकालेला जेहसे यम उनका परिवार के कवनो नुकसान मत चहुँपावसु.
हमनी के भारतीय संस्कृति मे स्वास्थ्य के जगहा धन से ऊपर मानल गइल बा. कहले जाला कि पहिला सुख निरोगी काया, दूजा सुख घर के माया. एही से दीपावली मे सबसे पहिले धनतेरस के महत्व दिआला.
धनतेरस का दिने सोना चांदी के बरतन, सिक्का, गहना खरीदे के परंपरा रहल बा. सोना सौर्दय त बढ़इबे करेला मुश्किल घड़ी मे संचित धन के रूप मे कामो आवेला. कुछ लोग शगुन के रूप मे सोना भा चांदी के सिक्को खरीदेला.
बदलत दौर में लोग के पसंद आ जरूरतो बदलल बा. एहसे एह दिन बरतन आ गहना का अलावे वाहन, मोबाइल वगैरहो खरिदाए लागल बा. एह घरी त धनतेरस का दिन वाहन खरीदे के फैशन जस बन गइल बा, कुछ लोग एह दिन कम्प्यूटरो वगैरह खरीदेला.
रीति रिवाज से जुडल धनतेरस आजु आदमी के आर्थिक क्षमता के सूचक बन गइल बा. बड़का लोग एह दिन विलास के सामान खरीदेला त गरीब तबका के लोग जरूरत के सामान खरीद धनतेरस के पर्व मना लेला. बाकिर सब कुछ का बावजूद लोग एह पर्व के भुलाइल नइखे आ अपना कूवत मुताबिक एह दिने खरीदारी करेला.
सतीश कुमार सिन्हा पटना में पत्रकार हैं.


text:
नोट के माला पहिरला पर विपक्ष के हो हल्ला के अपना जूती का नोक पर राखत मायावती काल्हु फेर अठारह लाख रुपिया के नोटन से बनल माला पहिरली आ बसपा नेता स्वामी प्रसाद मौर्या कहलन कि अबसे मायावती के हमेशा नोटे के माला पहिरावल जाई. कांग्रेस का तरफ से कहल जा रहल बा कि मायावती दलित के बेटी ना दौलत के बेटी हई
एनडी तिवारी पर नाजायज बाप होखे के मुकदमा
पूर्व रक्षा राज्यमंत्री प्रोफेसर शेर सिंह के नाती रोहित शेखर के आरोप बा कि नारायण दत्त तिवारी उनकर नाजायज बाप हउवन आ एकर जाँच होखे के चाहीं.. नारायण दत्त तिवारी के मर्दानगी के चर्चा हमेशा होत आइल बा. पिछला दिने नब्बे साल का उमिर में तीन ग मेहरारुवन का साथ खेल करत पकड़इला का बाद उनका राज्यपाल पद से इस्तीफा दे देबे के पड़ल रहे. रोहित शेखर के मुकदमा का मामिला में उनकर वकील कहलें कि ई सब तिवारी के बदनाम करे के चाल बा. बाकिर कोर्ट उनकर दलील ना मनलसि आ मुकदमा के सुनवाई खातिर सकार लिहलसि.
मनमोहन के मोहनी मंत्र अबकी भाजपा पर ना चलल
परमाणु दुर्घटना मुआविजा विधेयक पर संकट में पड़ल केन्द्र सरकार भाजपा से निहोरा करे में लागल बिया कि केहू तरह एह विधेयक के संसद में पेश करे दिहल जाव. बाकिर भाजपा तईयार नइखे होखत. मनमोहन के फोन आ मेनन के मुलाकात का बादो भाजपा कांग्रेस के चाल में फँसे से इन्कार कर दिहलसि. एह विधेयक में प्रावधान बा कि दुर्घटना कतनो भयंकर होखे मुआविजा कुल मिला के तीन सौ करोड़ से बेसी ना होखी आ एही बात पर सबकर विरोध बा.
राजन तिवारी का घर पर छापा
बिहार के पूर्व विधायक बाहुबली राजन तिवारी का घर पर छापा मार के असलहा समेत छह जने के गिरफ्तार कर लिहल गइल. पुलिस के कहनाम बा कि यूपी के एगो कुख्यात अपराधी ऋषिमुनि तिवारी का साथे मिल के मोतिहारी के एगो सिनेमा मालिक के अपहरण के योजना बनावत घरी एह लोग के पकड़ल गइल. हालांकि ऋषिमुनि भाग गइल. पकड़ाइल अपराधियन पर पहिलहू से मुकदमा दर्ज बा.
महाराष्ट्र के आतंकविरोधी दल के प्रमुख पर सरकार नाराज
हालही में मुंबई में पकड़ाइल दू गो आतंकियन के नाम अपना बयान में बता देबे खातिर केन्द्र सरकार आ महाराष्ट्र सरकार एटीएस प्रमुख के पी रघुवंशी से नाराज हो गइल बाड़ी सँ. पकड़ाइल आतंकियन के नाम रियाज आ लतीफ, बतावल गइल रहे. सरकार के कहनाम बा कि जब ले जाँच पूरा ना हो जाव तबले नाम बतवला के जरुरत का रहे.पूणे विस्फोट के अपराधियन के नाम आजु ले नइखे बतावल गइल.
मुंबई हमला के आरोपी जुर्म कुबूल कर ली
मुंबई हमला के षडयन्त्र रचे के आरोपी पाकिस्तानी अमेरिकी नागरिक डेविड कोलमैन हेडली आजु अमेरिका के एगो कोर्ट में आपन जुर्म कुबूल कर सकेला.अबले ऊ अपना के बेकसूर बतावत रहल बाकिर अब आपन गलती माने के तईयार हो गइल बा. कोर्ट ओकरा के एह जुर्म खातिर सजाये मौत तक दे सकेला. बाकिर शायद प्लीड गिल्टी का बाद ओकरा साथे कुछ नरमी बरतल जाव.
पाकिस्तान से समग्र बातचीत ना हो सके
भारत के कहनाम बा कि जबले पाकिस्तान आपन रहन ना सुधार ली तबले ओकरा साथे कवनो तरह के बातचीत ना कइल जा सके. ई बात राष्ट्रीय सुरक्षा सलाहकार शिवशंकर मेनन कहले बाड़े, वइसे दुनु देश का विदेश सचिवन के बातचीत के अगिला दौर पाकिस्तान में होखे वाला बा.
देश में ज्ञान के संजाल बिछावल जा रहल बा
प्रधानमंत्री के सूचना संसाधन सलाहकार डा॰सैम पित्रोदा कहले बाड़न कि देश में पाँच हजार संपर्क बिन्दु, नोड, बना के सगरी विश्विवद्यालय के एक दूसरा से जोड़ दिहल जाई. अबले करीब सवा सौ नोड काम करे लागल बा. कहलन कि अगिला पाँच साल में पूरा देश के ब्राडबैन्ड से जोड़ दिहल जाई. एह क्रम में सबसे पहिले अढ़ाई लाख पंचायतन के ब्राडबै्ड से जोड़े पर काम चल रहल बा.
काश्मीर के स्कीइंग संस्थान बीस बरिस बन्द रहला का बाद फेर से खुली
आतंकी घटना का चलते काश्मीर का गुलमर्ग में चलत स्कीइंग प्रशिक्षण संस्थान के बिस बरिस पहिले बन्द कर देबे के पड़ल रहे. अब सरकार फैसला कइले बिया कि ओह संस्थान के फेर से शुरु कर दिहल जाई. एह साल मई का महीना में दस दिन के प्रशिक्षण शिविर लगावल जाई.
राष्ट्रमंडल मुक्केबाजी में भारत के स्वर्णिम प्रदर्शन
नयीदिल्ली में चलत राष्ट्रीय मुक्केबाजी के फाइनल में बारत के विजेन्दर सिंह समेत छह गो मुक्केबाज स्वर्ण पदक जीत लिहलें जवना से भारत आपन सर्वश्रेष्ठ प्रदर्शन करे में सफल रहल. पिछला प्रतियोगिता में भारत चार गो स्वर्ण पदक जीतले रहे.


text:
सरकार द्वारा आईएसबीटी के सामने मेट्रो का डिपो बनाने के लिए 76.645 एकड़ जमीन के अधिग्रहण का नोटिफिकेशन जारी किया गया है। वर्तमान में आईएसबीटी से मलाही पकड़ी के बीच 6.60 किमी एलिवेटेड मेट्रो के निर्माण का काम चल रहा है। यूटिलिटी शिफ्टिंग के बाद एलिवेटेड मेट्रो स्टेशन के निर्माण व एलिवेटेड लाइन (वाया डक्ट) के लिए पायलिंग का निर्माण तेजी कार्य चल रहा है। पटना मेट्रो रेल प्रोजेक्ट की कुल लागत 13,366 करोड़ है। जिसे अक्टूबर 2024 में चालू करने का लक्ष्य रखा गया है।
जानकारी के अनुसार, पटना मेट्रो के कॉरिडोर वन का रूकनपुरा, राजाबाजार, पटना जू, विकास भवन, विद्युत भवन, पटना जंक्शन और कॉरिडोर टू का पटना जंक्शन, अकाशवाणी, गांधी मैदान, पीएमसीएच, पटना विवि, मोइनुलहक स्टेडियम, राजेंद्र नगर स्थित अंडरग्राउंड स्टेशन और लाइन बनाना शामिल है। इसके साथ साथ इस प्रोजेक्ट के तहत 11 एलिवेटेड स्टेशन के साथ लाइन बनाना है। इसमें कॉरिडोर वन का दानापुर, सगुना मोड, आरपीएस मोड, पटलिपुत्र, मीठापुर, रामकृष्णा नगर, जगनपुर, खेमनीचक और कॉरिडोर टू का मलाही पकड़ी, खेमनीचक, भूतनाथ, जीरो माइल, न्यू आर्इएसबीटी एलिवेटेड स्टेशन शामिल है।
Shimla, Mandi, Kangra, Chamba, Himachal, Punjab, Ludhiana, Jalandhar, Amritsar, Patiala, Sangrur, Gurdaspur, Pathankot, Hoshiarpur, Tarn Taran, Firozpur, Fatehgarh Sahib, Faridkot, Moga, Bathinda, Rupnagar, Kapurthala, Badnala, Ambala,Uttar Pradesh, Agra, Bareilly, Banaras, Kashi, Lucknow, Moradabad, Kanpur, Varanasi, Gorakhpur, Bihar, Muzaffarpur, East Champaran, Kanpur, Darbhanga, Samastipur, Nalanda, Patna, Muzaffarpur, Jehanabad, Patna, Nalanda, Araria, Arwal, Aurangabad, Katihar, Kishanganj, Kaimur, Khagaria, Gaya, Gopalganj, Jamui, Jehanabad, Nawada, West Champaran, Purnia, East Champaran, Buxar, Banka, Begusarai, Bhagalpur, Bhojpur, Madhubani, Madhepura, Munger, Rohtas, Lakhisarai, Vaishali, Sheohar, Sheikhpura, Samastipur, Saharsa, Saran, Sitamarhi, Siwan, Supaul,Gujarat, Ahmedabad, Vadodara, Surat, Rajkot, Vadodara, Junagadh, Anand, Jamnagar, Gir Somnath, Mehsana, Kutch, Sabarkantha, Amreli, Kheda, Rajkot, Bhavnagar, Aravalli, Dahod, Banaskantha, Gandhinagar, Bhavnagar, Jamnagar, Valsad, Bharuch , Mahisagar, Patan, Gandhinagar, Navsari, Porbandar, Narmada, Surendranagar, Chhota Udaipur, Tapi, Morbi, Botad, Dang, Rajasthan, Jaipur, Alwar, Udaipur, Kota, Jodhpur, Jaisalmer, Sikar, Jhunjhunu, Sri Ganganagar, Barmer, Hanumangarh, Ajmer, Pali, Bharatpur, Bikaner, Churu, Chittorgarh, Rajsamand, Nagaur, Bhilwara, Tonk, Dausa, Dungarpur, Jhalawar, Banswara, Pratapgarh, Sirohi, Bundi, Baran, Sawai Madhopur, Karauli, Dholpur, Jalore,Haryana, Gurugram, Faridabad, Sonipat, Hisar, Ambala, Karnal, Panipat, Rohtak, Rewari, Panchkula, Kurukshetra, Yamunanagar, Sirsa, Mahendragarh, Bhiwani, Jhajjar, Palwal, Fatehabad, Kaithal, Jind, Nuh, बिहार, मुजफ्फरपुर, पूर्वी चंपारण, कानपुर, दरभंगा, समस्तीपुर, नालंदा, पटना, मुजफ्फरपुर, जहानाबाद, पटना, नालंदा, अररिया, अरवल, औरंगाबाद, कटिहार, किशनगंज, कैमूर, खगड़िया, गया, गोपालगंज, जमुई, जहानाबाद, नवादा, पश्चिम चंपारण, पूर्णिया, पूर्वी चंपारण, बक्सर, बांका, बेगूसराय, भागलपुर, भोजपुर, मधुबनी, मधेपुरा, मुंगेर, रोहतास, लखीसराय, वैशाली, शिवहर, शेखपुरा, समस्तीपुर, सहरसा, सारण सीतामढ़ी, सीवान, सुपौल, #बिहार, #मुजफ्फरपुर, #पूर्वी चंपारण, #कानपुर, #दरभंगा, #समस्तीपुर, #नालंदा, #पटना, #मुजफ्फरपुर, #जहानाबाद, #पटना, #नालंदा, #अररिया, #अरवल, #औरंगाबाद, #कटिहार, #किशनगंज, #कैमूर, #खगड़िया, #गया, #गोपालगंज, #जमुई, #जहानाबाद, #नवादा, #पश्चिम चंपारण, #पूर्णिया, #पूर्वी चंपारण, #बक्सर, #बांका, #बेगूसराय, #भागलपुर, #भोजपुर, #मधुबनी, #मधेपुरा, #मुंगेर, #रोहतास, #लखीसराय, #वैशाली, #शिवहर, #शेखपुरा, #समस्तीपुर, #सहरसा, #सारण #सीतामढ़ी, #सीवान, #सुपौल,


text:
(बुध, 21 दिसंबर)
- पटना के फतुहा इलाका में बुध का दिने एगो एटीएम से लगभग सात लाख रुपिया चोरा के चोर फरार हो गइले.
- राज्य के बानबे हजार आंगनबाड़ी केन्द्र पर आवे वाला करीब सताईस लाख बचवन खातिर राज्य सरकार पोशाक मुहैया करावे पर एकानबे करोड़ रुपिया खरच करी. पहिला बेर एह केन्द्र पर आवे वाला बचवन के सरकार का ओर से पोशाक दिहल जाई.
- फरार अपराधियन खातिर ईनाम के राशि के सीमा पहिले से दुगुना कर दिहल गइल बा. अब पुलिस महानिदेशक पचास हजार केम गृह सचिव एक लाख के आ मंत्री दू लाख के ईनाम घोषित कर सकीहें.
- हर पंचायत में एगो राजस्व कर्मचारी बहाल करे के फैसला राज्य सरकार लिहले बिया. एह पद खातिर चार हजार चार सौ राजस्व कर्मचारियन के बहाली कर्मचारी चयन आयोग का मार्फत करावल जाई.
- सरकारी दावा का बावजूद छपरा समेत कई जिला में धान के सरकारी खरीद शुरू नइखे हो पावल. जहाँ भइलो बा तहवों सगरी केन्द्र काम नइखे करत. शाहाबाद आ चमंपारण में धान के खरीद लक्ष्य से बहुते पीछे बा.
- दू दिन चलल शिक्षक पात्रता परीक्षा बुध का दिने शांति से हो गइल. मंगल का दिने कई केन्द्र पर हंगामा भइल रहे.
- पश्चिमी चंपारण के हरनाटाड़ जंगल का लगे एगो घर से वन विभाग के कर्मचारी चार गो मोर बरामद कइले.
- बेतिया नगर थाना इलाका से कुख्यात अपराधी समीर अंसारी गिरोह के शूटर यासिर अराफात के लोडेड पिस्तौल का साथे गिरफ्तार कर लिहल गइल बा.
- राज्य भर में पड़त कड़ाका के जाड़ बुधो का दिने जारी रहल. दिन में आसमान साफ रहला आ थोड़िका देर घाम भइला का बादो गदबेरिया में गलन बढ़ गइल.


text:
(शुक, 20 फरवरी के खबर)
Audio – TatkaKhabar-20-Feb-15
- बिहार में विधानसभा अध्यक्ष के बेवहार देखत, अपना समर्थक विधायकन के मिलत धमकी, आ गुप्त मतदान करावे से मना कइला का बाद मुख्यमंत्री जीतन राम माँझी विश्वास मत लेबे से पहिलहीं राज्यपाल के आपन इस्तीफा सँउप दिहलन. बाद में राज्यपाल नीतीश कुमार के नयका मुख्यमंत्री बने आ आपन बहुमत विधानसभा में साबित करावे के कहलन. 22 फरवरी अतवार का दिने नीतीश कुमार पद के किरिया धरीहें. अबकी का सरकार में राजद आ कांग्रेसो के विधायकन के मंत्री बनावल जाए के खबर बा.
- प्रधानमंत्री नरेन्द्र मोदी के नाम के धारी वाला चर्चित सूट सूरत में चार करोड़ 31 लाख रुपिया में नीलाम हो गइल. ई बोली लालजी भाई पटेल लगवलन.
- पेट्रोलियम मंत्रालय से सरकारी दस्तावेज चोरावे का आरोप में शुको का दिने दू जने के गिरफ्तार कइल गइल. एह लोग का लगे से चोरावल दस्तावेज आ बजट प्रस्तावन के फोटोकापी मिलल बा. एह मामिला में धराइल सात जने में से चार जने के पुलिस हिरासत में आ तीन जने के न्यायिक हिरासत में भेजल गइल बा.
- मीडिया आ विपक्ष के लगावल आरोपन का बाद केन्द्र सरकार गुजरात का किनारे समुद्र मे रोकल गइल नाव के वीडियो जारी क दिहलसि जवना में देखावल गइल बा कि नाव पर सवार लोग खुदे नाव के आग लगा दिहल.
- नोबेल पुरस्कार विजेता अमर्त्य सेन के कहना बा कि केन्द्र सरकार नइखे चाहत कि ऊ नालंदा विश्वविद्यालय के कुलाधिपति बनल रहसु. जबकि सरकार के कहना बा कि ओकरा तरफ से सेन के कार्यकाल मे कटौती करे के कवनो कोशिश नइखे भइल.
- उच्चतम न्यायालय विश्व कप क्रिकेट के मैच देखावे के अनुमति दे दिहलसि दूरदर्शन के.
- वेलिंग्टन में विश्व कप क्रिकेट के एगो मैच में न्यूजीलैंड एकतरफा लागल मैच में इंग्लैंड के आठ विकेट से हरा के लगातार तिसरका जीत दर्ज कइलसि. न्यूजीलैंड के कप्तान ब्रेंडन मैक्कुलम आज विश्व कप के सबले तेज पचासा महज 18 गेंद पर लगा लिहलन.
- यूपी में 165 लोग के स्वाइन फ्लू के मरीज बनला के खबर बा. केन्द्रीय स्वास्थ्य मंत्री जे. पी. नड्डा यूपी सरकार के हर संभव मदद करे के भरोसा दिहलन आ कहलन कि स्वाईन फ्लू के दवाई भरपूर मौजूद बा आ कवनो तरह से घबड़इला के जरूरत नइखे.
- 25 फरवरी से सरकारी बैंक चार दिन के हड़ताल पर जाए वाला बाड़े. कर्मचारी धमकी दिहले बाड़े कि अगर माँग ना मानल गइल त 16 मार्च से बेमियादी हड़ताल पर चल जइहें.
- सुशील मोदी के आपन नेता बनावे वाली भाजपा के बिहारो में झटका लाग सकेला. अइसनका अनेसा न्यूज चैनल एबीपी-नीलसन के सर्वे में जतावल गइल बा. सुशील मोदी से भाजपो के लोग नाराज रहेला. हाल के सर्वे में सुशील मोदी जीतनो राम माँझी से पिछड़ल नजर अइलें.


text:
रांची 01 जून (वार्ता). केंद्रीय खाद्य अउर नागरिक आपूर्ति मंत्री रामविलास पासवान हाल का उप चुनाव में विपक्षी गोलन के मिलल सफलता का बावजूद ओह लोग पर चुटकी लेत कहलन कि कवनो विपक्षी गोल कांग्रेस अध्यक्ष राहुल गांधी के आपन नेता नइखे माने जात.
केन्द्र में राष्ट्रीय जनतांत्रिक गठबंधन (राजग) सरकार के चार साल पूरा भइला का उपलक्ष्य में रांची में बोलावल संवाददाता सम्मेलन में केन्द्र के उपलब्धियन के गिनावल रामविलास पासवान कहलन कि उहो देश में एगो मजगर विपक्ष के पक्षधर रहलें जेहसे सत्तारूढ़ आ विपक्षी गोल एक-दोसरा के प्रतिद्वंदी बन सकसु बाकिर मौजूदा विपक्ष अतना कमजोर बा कि ऊ लोकसभा में नेता विपक्षो नइखे दे सकत.
देश के राजनीतिक नब्ज पहचाने के महारथी मानल जाए वाला लोजपा अध्यक्ष भविष्यवाणी करत कहलन कि विपक्षी एकता ढेर दिन ले टिके वाला नइखे. चुनाव से पहिले ई लोग सीचन के बाँट-बखरा का मसला पर अलग अलग हो जाई. कहलन कि राष्ट्रीय जनतांत्रिक गठबंधन (राजग) के सर्वेसर्वा प्रधानमंत्री नरेंद्र मोदी बाड़ें आ अबहीं देश में प्रधानमंत्री पद पर कवनो वेकेंसी नइखे आ अगिला चुनावो के बाद साल 2019 में राजगे के सरकार बनी.


text:
सदानंद सिंह के जमानत याचिका खारिज
बिहार विधान सभा में क्लर्कन का बहाली में मुकदमा का चलते तब के विधानसभाध्यक्ष सदानंद सिंह आ सोलह जने अउर लोग विशेष अदालत में जमानत के अर्जी लगवले रहुवे जवना के अदालत खारिज कर दिहलसि. एह मामिला में बयालीस लोग का खिलाफ मुकदमा दर्ज करावल गइल बा.
सांसद निधि के उपयोग पर उहापोह
बिहार सरकार अपना विधायकन के कोष त खतम कर दिहलसि बाकिर केन्द्र सरकार के सांसद निधि अबहियो चालू बा. बाकिर बिहार सरकार के उहापोह का चलते सांसदो निधि के इस्तेमाल नइखे हो पावत. पिछला दिने भाजपा अध्यक्ष डा॰सीपी ठाकुर सरकार के एह व्यवहार पर आपत्ति जतावत कहले कि सरकार के व्यावहारिक नजरिया राखे के चाहीं जेहसे कि राज्य के छप्पन गो सांसदन के निधि के इस्तेमाल हो पावे.
सरकारो चाहेले कि पुलिस बेईमाने रहे
सरकारी नियम कायदा पुलिस विभाग के बेईमान भा जालिम बने पर मजबूर कर देला. सरकार पुलिस विभाग खातिर जवन तेल भत्ता निर्धारित कइले बिया तवन तब के ह जब पेट्रोल दस रुपया लीटर मिलत रहे. आजु का दिन में पेट्रोल के बाव सड़सठ पार बा. अइसनका में तेल के बिना विभाग के गाड़ी चलो त कइसे. एह चलते विभाग दोसरा से पेट्रोल के दाम निकलवइबे करी भा दोसरा के जीप गाड़ी कब्जा कर के अपना इस्तेमाल में ले आई.
आँखि के पुतरी से भेंट कइले बाबूजी
द्रमुक नेता करुणानिधि काल्हु दिल्ली का तिहाड़ जेल में बंद अपना बेटी कोझिमोई, जवना के मतलब होला आँखि के पुतरी, से जेल में एक घंटा ले बतियवले. द्रमुक नेता के सोनिया गाँधी से भेंट करे के कवनो कार्यक्रम ना रहल जबकि एहसे पहिले ऊ जबो दिल्ली आवत रहले सोनिया से भेंट जरुर होत रहे. अबकि उनका के तोस देबे खातिर गृहमंत्री चिदम्बरम भेंट करे तमिलनाडू भवन गइले.
नाजायज संपत्ति सरकार के
अगर लोकपाल बिल खातिर बनावल जात विधेयक पास हो गइल त करिया कमाई से बनावल संपत्ति सरकार ले ली. इहो कहल जा रहल बा कि अगर कवनो लोकसेवक कवनो संपत्ति का बारे में पहिले जानकारी नइखे देत आ बाद में पता चलत बा त मानल जाई कि ऊ सपत्ति नाजायज ह आ ओकरा के जायज ठहरावे के जिम्मेदारी ओह लोकसेवक के रही.
मुंबई हमला पाकिस्तान सरकार का देखरेख में भइल रहे
पाकिस्तानी मूल के अमेरिकी नागरिक डेविड हेडली शिकागो का एगो अदालत में अपना गवाही में बता सकेला कि मुंबई हमला पाकिस्तान सरकार का जानकारी में भइल रहे. अदालत में मुकदमा पेश करत अभियोजन पक्ष मुंबई हमला का बारे में विस्तार से जानकारी दिहले बा. एह में कहल गइल बा कि डेविड हेडली सकरले बा कि मुंबई हमला पाकिस्तान के आईएसआई का देखरेख में भइल रहे. एह हमला का पहिले डेविड खुद मुंबई गइल रहे आ जगहन के जानकारी बिटोरले रहुवे.


text:
(शुक 9 सितम्बर)
- भोजपुरी अभिनेता रवि किशन के नौकरानी के पंद्रहवीं मंजिल से गिर के मौत. पुलिस जाँच करत बिया कि आत्महत्या रहे कि हादसा. रूबी पिछला दू महीना से उनुका घर में काम करत रहे. मौत के समय रविकिशन बाहर रहले. घर में उनुकर पत्नी रहली. कहल जात बा कि कवनो कारण से रुबी बाथरुम के खिड़की से कूद गइल.
- तिसरका एकदिना में इंगलैण्ड का सोझा २३५ रन के निशान.
- लखीमपुर खीरी में मराइल वकीलन के परिजन के पाँच पाँच लाख मुआवजा.
- गृहमंत्री कहले सगरी हमला रोकल मुश्किल काम. हर हमला के सुराग खोज निकाललो संभव नइखे.
- दिल्ली विस्फोट के कवनो सुराग अबही ले ना मिलल.
- सरकार विपक्ष पर संसद के समय खराब करे के आरोप लगवलसि.
- बरखा से बेहाल हो गइल दिल्ली. बम विस्फोट आ भूकंप का बाद तिसरका आफत.


text:
ड्रैगन
ड्रैगन या हिंदी अउरी उर्दू में अज़दहा (اژدها) एगो काल्पनिक जीव हवे जेवना के बिसाल आकार के सर्प नियर मानल जाला जेवना के पाँखि होला आ ऊ उड़ सकेला आ मुँह से आगि उगिलेला। ई कथा-जीव कई संस्कृतिन में कहानी, चित्रकारी आ आधुनिक ज़माना में फिलिम इत्यादि में बतावल या देखावल गइल बाटे। मूल रूप से सभसे प्रचलित रूप दू तरह के बा जे यूरोपीय कल्पना आ पूरबी एशिया की लोगन के कल्पना पर आधारित होखे ला।[1]
भारतीय संस्कृति में एकर समांतर वैदिक जीव वृत्र के मानल जाला जे इंद्र के शत्रु रहले। हालाँकि भारत की कुछ हिस्सा के छोड़ के बाकी भाग में एह प्रानी के बहुत महत्व नइखे।
संदर्भसंपादन
- ↑ Ingersoll,Ernest, et al., (2013). The Illustrated Book of Dragons and Dragon Lore. Chiang Mai: Cognoscenti Books. ASIN B00D959PJ0


text:
अपना क्षेत्र में हरदम नया नया प्रयोग करे खातिर मशहूर गीतकार – अभिनेता बिपिन बहार एक साल के एकांतवास का बाद फेर से भोजपुरी जगत में सक्रिय हो गइल बाड़न. हालही में उनकर एगो फिलिम भोजपुरिया डॉन रिलीज़ भइल बा आ एगो फिलिम करेंट मारे गोरिया का म्यूजिक देके . ऊ अपना के म्यूजिक डायरेक्टरो का श्रेणी में खड़ा कर दिहले बाड़े. पिछला साल भर का एकांतवास का बारे में बतियावत बिपिन बहार कहले कि फिल्मी जीवन के बनावटी जीवन से अकुता गइल रहन आ अपना के रिफ्रेश करे खातिर एह सब से दूरी बना लिहले रहन. एही बीच आपन एगो कविता संग्रह पूरा कर लिहले, गाँधी जी के आत्मकथा के भोजपुरी अनुवाद पूरा कर लिहले आ अब दू गो धर्मग्रन्थन के अनुवाद में लागल बाड़न.
बिपिन बहार के अपना बारे में कवनो गलतफहमी नइखे. ऊ अपना के ना त गीतकार मानेलन, ना संगीतकार, ना अभिनेता. हँ एगो गलतफहमी जरुर बा कि ऊ अपना के एगो निमन आदमी जरुर मानेलें. भोजपुरी सिनेमा उद्योग के मौजूदा हालात से ऊ संतुष्ट बाड़े. कहले कि रविकिशन, मनोज तिवारी, निरहुआ, आ पवन सिंह के चलते भोजपुरी सिनेमा उड़ान भरत बा त सुदीप पांडे, प्रवेश लाल, विनय आनंद, पंकज केसरी, उत्तम कुमार, दीपक दुबे, आ मनोज पाण्डे जइसन प्रतिभाशाली कलाकारन के लमहर फेहरिस्त पा के इतराइयो रहल बा.
पूरा बातचीत CineBhojpuri.com पर पढ़ीं.


text:
भारत अउर श्रीलंके के बीच दो टेस्ट मैच की सीरीज के दूसरा अउर आखिरी मुकेबला बेंगलुरु के एम चिन्नास्वामी स्टेडियम में 12 मार्च से खेलल जाए के बा। टेस्ट दूधिया रोसनी में पिंक बॉल से खेलल जाई। टीम इंडिया के ई भारत में तीसरा अउर कुल चौथा डे नाइट टेस्ट होई। भारत एसे पहिले बांग्लादेश अउर इंग्लैंड के खिलाफ पिंक बॉल टेस्ट के मेजबानी कs चुकल बा, उहवें एकमात्र ओवरसीज पिंक बॉल टेस्ट भारत ऑस्ट्रेलिया के खिलाफ खेलले रहल।
‘पिंक बॉल‘ टेस्ट में विराट कोहली के जलवा
गुलाबी गेंद के खिलाफ भारतीय बल्लेबाजन के रिकॉर्ड के बात कइल जाए त विराट कोहली के जलवा रहल बा। ऊ भारतीय खिलाड़ियन में सबसे बेसी रन बनावे आला बल्लेबाज बानें। कोहली अभिन ले खेलल 3 डे-नाइट टेस्ट में 60.25 के सानदार औसत से 241 रन बनवले बाने, उहवें भारत में पिंक बॉल के खिलाफ कोहली के औसत अउरियो सानदार बा। घरेलू सरजमीं पs विराट कोहली पिंक बॉल टेस्ट में 81.50 के औसत से रन बनवले बाने।
साभार – हिन्दुस्तान


text:
महुआ टी. वी. के लोकप्रिय डांस रियलिटी शो ‘‘नाच नचईया धूम मचईया’’ का मंच पर नाचे मयूरी नाम से मशहूर आ एह शो के जज सुधा चंद्रन अबकी का एपिसोड में खुद नृत्य प्रस्तुत करीहें. शो में सुधा अपना मशहूर नृत्य “नाचे मयूरी” के नाच देखइहें.
एह हफ्ता जजेज स्पेशल एपीसोड होखला का चलते गणेशो आचार्य बाकी नृत्य निर्देशकन का साथ हिप-हॉप करत लउकीहें. अक्षरा आ राकेश के जोड़ी आ अनारा गुप्ता आ निसार के जोड़ी आपन आपन बेहतरीन परफॉरमेंस देखइहें. एह शो के एंकर हउवें रवि किशन.
नाच नचईया धूम मचईया हर शनिचर आ अतवार के रात आठ बजे से देखावल जाला.
(स्रोत – प्रशांत निशांत)


text:
कहल जाला कि तुलसीदास लिख गइल बानी कि “कूदे फाने तूड़े तान, वाके दुनिया राखे मान”. तुलसीदास का जमाना में लोकतंत्र त रहे ना बाकिर उनुका अन्दाजा रहे कि कलियुग में का होखे जा रहल बा आ आवे वाला दिन में दुनिया केकर बाति सुनी, केकर बाति मानी. लोकतंत्र के एही चलते कुछ लोग भीड़तंत्र कहेला आ ऊ बहुत बेजाँयो ना होला. लोक से भीड़ बनेला आ भीड़ लोक के बना भा बिगाड़ देला. पिछला दिने कुछ अइसने भइल जवना से हमरा मन में तीन गो शब्द छितरा गइल. रिरियाइल, छरियाइल आ जिदियाइल. सोचे लगनी कि एह तीनो भाव में बाति त एकही बा बाकिर बतकुच्चन करि के देखीं त कुछ अलगे भाव निकल आई. रिरियाइल, छरियाइल आ जिदियाइल कुछ माँगे घरी हो जाला. जब गिड़गिड़ा के माँगी त रिरियाइल, अंगरेजी वाला टैन्ट्रम पसारत भा नखरा पसारत कवनो चीज माँगी त छरियाइल आ पूरा जिद्द का साथ, पूरा ताकत से कुछ माँगी त जिदियाइल कहल जाला. गिड़गिड़ाइल आ रिरियाइल एक तरह के होइयो के अलग होला. गिड़गिड़ाहट में माँग कम सफाई बेसी होला जबकि रिरियाइल में सफाई ना दिहल जाव सीधे माँगल जाला. ठीक वइसहीं जइसे कि सरकार अपना सहयोगियन से रिरियात बिया कि छरियाइल बूढ़वा से बचावे खातिर साथ द लोग. बाकिर सहयोगी बाड़न कि सुनत नइखन. एह बीच जिदियाइल सभे बा. चाहे ऊ सरकार होखे, बुढ़ऊ के टीम होखे भा मौका के नजाकत देखत विपक्ष होखे.
अब आईं जिद्द पर. सोचल जाव कि कब कवनो माँग जिद्द बनि जाला. जब सामने वाला कवनो जद, कवनो प्राविजन, माने के तइयार ना होखे त ऊ जिद्दी कहल जाला. जिद्दी जद्द से बनल बा, जद्द माने बेसी, बरियार. जे अइसन जद्द होखे कि ऊ केहू के माने सुने के तइयार ना होखे त ऊ जिद्दी बनि जाला. सवाल उठत बा कि कब जिदियाइल के छरियाइल कहल जाव आ कब छरियाइल के जिदियाइल. ई फेर अलग अलग आदमी अपना अपना हिसाब से तय करी. हमार कवनो जिद्द नइखे कि हमरे बाति मानल जाव. बुढ़ऊ के कुछ लोग छरियाइल भले कह देव बाकिर बेसी लोग हद से हद इहे कही कि ऊ जिदियाइल बाड़न. ठीक ओही तरह जइसे अक्सरहाँ जुलूस प्रदर्शन में नारा सुने के मिलेला कि “हमारी माँगें पूरी हों, चाहे जो मजबूरी हो.” आ अइसनका नारा सबले बेसी तब सुने के मिलेला जब चुनाव सामने होखे. माँगे वाला जानेला कि मौका आ गइल बा जब रिरियइला के ना छरियइला के जरूरत बा. बूढ़उओ जानत बाड़न कि पाँच गो राज्यन के चुनाव सामने बा आ एह समय सरकारी पार्टी के पोंछिटा खोलल सबले आसान होला.
Related Post
3 thoughts on “बतकुच्चन – ३९”
-
बतकुच्चन में “रिरियाइल, छरियाइल आ जिदियाइल” के विश्लेषण पढ़ि के मजा आ गईल। राऊर ई लेख पढ़ि के अजीत वडनेरकर जी के “शब्दों के सफर” के इयाद आवे लागल। मजेदार उदाहरण के माध्यम से बहुत ही उत्तम व सारगर्भित जानकारी देबे वाला अपने के ई प्रयास स्तुत्य बा। पुनश्च धन्यवाद।
– मणि.
-
पूरी तरे सहमत।
-
-
बन्हिआ।
Comments are closed.


text:
रबड़
रबड़ एगो अईसन सामान होला जेकरा से कुछु लिखल चीझु चाहे दागि के मिटकावल जाला। ई बहुत आकर अउर रंग के होखेला। कोनो कोनो पेंसिल के पाछे एगो छोट रबड़ लागल रहेला।
सभ से पहिले रबड़ के पेंसिल से लिखला प होखे वाला भूल के मिटकावे ला भइल रहे। बादि मे सेयाहियो के मिटकावे ला रबड़ बनि गइल। सिलेट चाहे ऊज्जर बोर्ड प लिखल मिटकावे ला परजोग होखे अला समानो के रबड़ कहल जाला।
इतिहास[संपादन करीं]
रबड़ से पहिले कुछु मिटकावे ला मोम के परजोग होखत रहे, आ बलुइया पथल के झिटका सभ के परजोग सेयाही से लिखला प होखे अला भूल मे मिटकावे ला होखत रहे। 1770 मे एगो अंगरेजी इंजिनियर एडवर्ड नैरने पहिला बेरा रबड़ बनइलन।


text:
लखनऊ 04 जनवरी (वार्ता) पुलिस पिछला 24 घंटे मे अनेके घटना के खुलासा करत 16 गो आरोपियन के गिरफ्तार क लिहले बिया.
सहारनपुर में पिछला 22 दिसम्बर के भइल सर्राफा व्यापारी किशन चन्द किहाँ लूट के खुलासा करत तीन गो लुटेरन, प्रवीण उर्फ कुक्कू, बाबर आ अजहरूद्दीन उर्फ अज्जू, के गिरफ्तार कइल गइल आ ओकनी का लगे से गहना, मोटरसाइकिल, आ असलहा बरामद भइल.
गाजीपुर के जंगीपुर इलाका में पिछला दू जनवरी के गल्ला व्यापारी जंग बहादुर गुप्ता के दुकान से भइल लूट के खुलासा करत अमन कुमार यादव, नन्दू यादव, भैरो यादव आ मड्डी यादव उर्फ कल्लू यादव के गिरफ्तार क लीहल बा. ओकनी का लगे से साढ़े आठ लाख रुपिया, असलहा, तीन गो मोबाइल फोन आ दू गो मोटरसाइकिल बरामद भइल बा.
पुलिस प्रवक्ता के कहना बा कि इ लुटेरा बिहार के कटिहार जिला के बंजारा जाति के हवें से जे जगहे जगह घूम घूम के अपराध करेले सँ.
चंदौली पुलिस कोतवाली इलाका में पिछला 20 दिसम्बर के भइल हत्या का मामिला में दू गो आरिपियन के गिरफ्तार क लिहलसि. एही में मरे वाला के मेहरारुओ शामिल बिया जवन अपना इयार से मिल के अपना भतार के जान ले लिहलसि. एहमें कुछ अउरीओ अपराधी शामिल रहले जवनन के पकड़े में पुलिस लागल बिया.


text:
(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद)
तेरहवाँ कड़ी में रउरा पढ़ले रहीं
कि कइसे लोक कवि के भतीजा एड्स के शिकार हो गइल रहुवे. रोजी रोटी कमाए परदेस गइल आदमी कइसे छन भर के आनन्द खातिर भर जिनिगी के दुख बिटोर लेता. लोक कवि के मित्र चेयरमैन साहब सलाह देत बाड़न कि कुछ पुण्य कमाये खातिर कवनो ब्राह्मण के बेटी के बिआह करवा द. एह सलाह पर जब लोक कवि का मुँह से चिहा के निकल गइल कि “का ?” अब आगे पढ़ीं…
‘हँ, तोहरा कवनो बेटी हइयो नइखे.’ चेयरमैन साहब कहले, ‘बेसी पैसा मत खरच करऽ. पचीस-पचास हजार जवन तोहरा श्रद्धा में रुचे जा के बुढ़िया पंडिताइन के दे आवऽ ई कहि के कि बिटिया के बिआह कर दीं !’ ऊ इहो कहलन कि, ‘हमहू कुछ दस-पांच हजार कर देब. हालांकि पचास साठ हजार में लड़िकी के शादी त होत नइखे आजु काल्ह. लेकिन उत्तम मद्धिम कुछ त होइये जाई.’ चेयरमैन साहब कहत रहले, ‘अबहीं तूहीं कहत रहुवऽ कि बिआह ना भइल त बाप का राहे चलि के रंडी हो जाई ! तू इहे सोच ल कि ओकरा के रंडी का राह नइखे जाये देबे के. कुछ तू करऽ, कुछ हमहूं करऽतानी. दू चार अउरियो लोग से कहब, बाकी ओकर नसीब !’
‘बाकिर गांव में एह तरे समाज सेवा करब त बिला जाएब.’ लोक कवि संकोच घोरत कहले, ‘हर घर में कवनो ना कवनो समस्या बा. त हम केकर-केकर मदद करब ? जेकर करब, ऊ त खुस हो जाई. जेकरा के मना करब ऊ दुसमन हो जाई ! एह तरे त सगरी गांव हमार दुसमन हो जाई !’
‘एह पुण्य काम खातिर तू पूरा दुनिया के दुसमन बना लऽ.’ चेयरमैन साहब कहले, ‘आ फेर कवनो जरूरी बा का कि तू ई मदद डंका पीट के करऽ. चुपेचाप कर द. गुप-चुप ! केहू जाने ना !’ ऊ कहले, ‘दुनिया भर के रंडियन पर पइसा उड़ावेलऽ त एगो लड़िकी के रंडी बनला से बचावे खातिर कुछ पइसा खरच कर के देखऽ.’ चेयरमैन साहब लोक कवि के नस पकड़त कहले, ‘का पता एह लड़िकी के आशीर्वाद से, एकरा पुण्ये से, तोहार लड़खड़ात मार्केट सम्हरि जाव !’ ऊ कहले, ‘कर के देखऽ ! एहमें सुखो मिली आ मजो आई.’ फेर ऊ तंज कसत कहले, ‘ना होखे त ‘मिसिराइनो’ से मशविरा ले लऽ. देखीहऽ उहो एहला मना ना करी.’
लोक कवि मिसिराइन से त मशविरा ना कइलन बाकिर लगातार एह बारे में सोचत रहलन आ एक दिन अचानके चेयरमैन साहब के फोन मिला के कहले, ‘चेयरमैन साहब हम पचास हजार रुपया खर्चा काट-काट के जोड़ लिहले बानी !’
‘काहे खातिर बे ?’
‘अरे, ओह ब्राह्मण के बेटी के रंडी बने से बचावे खातिर !’ लोक कवि कहले, ‘भूला गइनी का ? अरे, ओकरा शादी खातिर आप ही त बोलले रहीं !’
‘अरे, हँ भाई. हम त भुलाइये गइल रहीं !’ ऊ कहले, ‘चलऽ तू पचास देत बाड़ऽ त पंद्रह हजार हमहू दे देब. दू एक अउरियो लोगन से दस बीस हजार दिलवा देब. कुछ अउरियो करतीं लेकिन हाथ एने तनी तंग बा, मेहरारू के बीमारी में खर्चा बेसी लाग गइल बा. तबहियो तू जहिया कहबऽ पइसा दे देब. एतना पइसा त अबही हमरा पासे बा. कवनो लौंडा के भेज के मंगवा लऽ !’
‘ठीक बा चेयरमैन साहब !’ कह के लोक कवि उनुका किहाँ से पंद्रह हजार रुपिया मंगवा लिहलन. दू जगह से पांच-पांच हजार अउर एक जगह से दस हजार रुपिया चेयरमैन साहब अउरी दिलवा दिहलन. एह तरह पैंतीस हजार रुपिया ऊ आ पचास हजार रुपिया आपन मिला के कुल पचासी हजार रुपिया ले जा के लोक कवि पंडिताइन के दिहलन. ई कहि के कि, ‘पंडित जी के बड़ उपकार बा हमरा पर. नतिनी के बिआह ख़ातिर ले लीं ! ख़ूब धूमधाम से शादी करीं !’
बाकिर पंडिताइन अड़ गइली. पइसा लेबे से मना कर दिहली. कहली कि पंडित जी तोहरा पर का उपकार कइलन हम नइखीं जानत. बाकिर ई तोहार एहसानो हम ना लेब. ऊ माथ पर पल्लू खींचत कहली, ‘गांव का कही भला ? केकर-केकर ताना सुनब ! बेटवा के कलंक क ताना अबहिन ले नइखै ख़त्म भइल. त अब नतिनी ख़ातिर ताना हम नाई सुनब.’ ऊ कहत रहली, ‘ताना सुनले के पहिलवैं कुआं में कूद के मरि जाइब !’ कह के ऊ रोवे लगली. कहली, ‘पंडित जी बेचारे जेल भले भुगत रहल बाटैं बकिर उन के केहु कतली नइखै कहत. सब कहेला जे उनुका के गलत फंसावल गइल बा ! त उनुका इज्जत से हमरो इज्जत रहेले. बाकिर बेटा बट्टा लगा गइल त करम फूट गइल !’ कह के पंडिताइन फेर रोवे लगली. कहली, ‘एतना रुपया हम राखब कहां ? हम नाई लेब !’
‘आखि़र दिक्कत का बा ?’
‘दिक्कत ई हवे कि सुनीलें तू लड़िकिन के कारोबार करेलऽ अउर हमर नतिनी ई कारोबार नाहीं करी. ऊ नाईं नाची कूदी तोहरे कारोबार में !’
सुनिके लोक कवि एक बेर त सकता में पड़ गइले. बाकिर कहले, ‘आप के नतिनी के हम कहीं ना ले जाइब.’ लोक कवि पंडिताइन के दिक्कर समुझत कहले, ‘बिआहो आपे अपना मर्जी से जहां चाहीं, जइसे चाहीं तय कर के कर लेब. बाकिर ई पइसा रख लीहीं आप. कामे आई !’ कह के लोक कवि पंडिताइन का गोड़ पर आपन माथा राख दिहलन, ‘बस ब्राह्मण देवता क आशीर्वाद चाहीं !’
बाकिर पंडिताइन अड़ली त अड़ली रह गइली. पइसा लिहल त दूर, छुअबो ना कइली.
लोक कवि दुखी मन से वापिस लवटि अइलन.
चेयरमैन साहब के घरे जाके उनुका के उनुकर दिहल पैंतीस हजार वापिस करे लगलन त चेयरमैन साहब भड़कले, ‘ई का हो गइल रे तोरा !’
‘कुछ नाहीं।’ लोक कवि उदास होत कहले, ‘दरअसल हमार गांव हमरा के समुझ ना पवलसि !’
‘भइल का ?’
‘तबकी सम्मान के बाद गइल रहीं त लोग नचनिया पदनिया कहे लागल रहे !’
‘अबकी का भइल ?’ चेयरमैन साहब लोक कवि के बात बीचे में काटत कहले.
‘अबकी लड़िकियन के दलाल बन गइनी !’ कह के लोक कवि रोवलें त बा बाकिर अनसा जरूर गइले.
‘के बोलल तोरा के लड़िकियन के दलाल ? ओकर ख़ून पी जाएब !’ चेयरमैन साहब खिसियात कहले.
‘नाहीं केहू एकदमै से दलाल शब्द नाहीं बोलल !’
‘त ?’
‘लेकिन ई कहल कि हम लड़िकियन के कारोबार करीलें ।’ लोक कवि निढाल परत कहले, ‘सीधे-सीधे एकर मतलब दलाले नू भइल ?’
‘के बोलल कि तूं लड़िकियन के कारोबार करे ल ?’ चेयरमैन साहब के खीस फफनाइले रहल.
‘अउर के !’ लोक कवि कहलें, ‘उहे पंडिताइन कहली आ ई पइसा लेबे से मना कर दिहली.”
‘काहे ?’
‘पंडिताइन कहली कि सुनले बानी कि तू लड़िकियन के कारोबार करेलऽ आ हमार नतिनी ई कारोबार नाहीं करी !’ लोक कवि खीझियात कहले, ‘बताईं, हमनी का सोचले रहीं कि ओकरा के गरीबी के फेर में रंडी बने से बचावल जाव आ पंडिताइन उलटे हमरे पर आरोप लगा दिहली कि हम उनुका नतिनी के रंडी बना देब !’ ऊ कहत रहले, ‘तबहियो हम खराब ना मनलीं. ई सोच के कि पुण्य के काम में बाधा आई. त एकरा के बाधा मान के टार गइनी. फेर हम इहो बतवनी कि उनुका नतिनी के हम कहीं ना ले जायब आ कि बिआहो ऊ अपना मर्जी से जहां चाहसु करसु. हमरा से कवनो मतलब नइखे. उनुका गोड़ पर माथा राख के कहबो कइनी कि बस ब्राह्मण देवता क आशीर्वाद चाहीं !’
‘एकमे बऊड़म हउव तू !’ चेयरमैन साहब कहले, ‘देवी के देवता कहबऽ आ आशीर्वाद मँगबऽ त के दी ?’
‘एहमें का गलत हो गइल ?’ लोक कवि दरअसल चेयरमैन साहब के देवी देवता वाली बात समुझले ना.
‘चलऽ कुछऊ गलत ना कइलऽ तू !’ ऊ कहले, ‘गलती हमरा से हो गइल जे एह काम ख़ातिर तोहरा के अकेले भेज दिहनी.’
‘त का अब आप चलब ?’
‘हँ हमहू चलब आ तूहूं चलबऽ.’ ऊ कहले, ‘लेकिन दस बीस दिन रुक के.’
‘हम तो नाहीं जाएब चेयरमैन साहब !’ लोक कवि कहले, ‘जबे गांव जानीं बेइज्जत हो जाइले !’
‘देखऽ, नेक काम ला बेइज्जत होखे में कवनो बुराई नइखे. एगो नेक काम हाथ में लिहले बाड़ऽ त ओकरा के पूरा कर के छोड़ऽ.’ ऊ कहले, ‘फेर तू हर बाति में इज्जत बेइज्जत मत खोजल करऽ ! ओह बेर नचनिया पदनिया पर दुखी हो गइलऽ तू. सम्मान के सगरी मजा ख़राब कर दिहल.’ तनिका रूक के ऊ फेर कहले, ‘ई बतावऽ कि तू अमिताभ बच्चन के कलाकार माने लऽ ?’
‘हँ, बहुते बड़हन कलाकार हउवन ऊ !’
‘तोहरो ले बड़हन ?’ चेयरमैन साहब मजा लेत पूछलें.
‘अरे कहां हम चेयरमैन साहब, अउर कहवाँ ऊ ! काहें मजाक उड़ावत बानीं.’
‘चलऽ केहू के त तू अपना ले बड़हन कलाकार मनलऽ !’ चेयरमैन साहब कहलें, ‘त इहे अमिताभ बच्चन जब 1984 में इलाहाबाद से चुनाव लड़ले बहुगुणा का खि़लाफ त का अख़बार, का नेता सबही इहे कहत रहल कि नचनिया पदनिया ह चुनाव का जीती ! हँ, थोड़ बहुत नाच कूद ली. लेकिन ऊ बहुगुणा जइसन दिग्गज के जब धूड़ि चटा दिहले, चुनाव हरा दिहलन त लोग के मुँह बंद हो गइल.’ चेयरमैन साहब कहलें, ‘त जब एतना बड़हन कलाकार के ई जमाना नचनिया पदनिया कह सकेला त तोहरा के काहे नाहीं कह सके ?’ ऊ कहले, ‘फेर ऊ इलाहाबाद जहवाँ अमिताभ बच्चन के घर बा, ऊ अपना के इलाहाबादी मानेला अउर इलाहाबाद वाले ओकरा के से नचनिया पदनिया. तबहियो ऊ बुरा ना मनलें. काहेकि ऊ बड़का कलाकार हउवें. सचमुच में बड़का कलाकार. ओकरा में बड़प्पन बा. ‘ ऊ कहले, ‘तूहूं त अपना में बड़प्पन ले आवऽ आ तनिका मोलायमियत सीखऽ !’
‘बाकिर पंडिताइन….!’
‘कुछउ ना. पंडिताइन तोहरा के कुछ ना कहली. ऊ त अपना नतिनी के हिफाजत भर करत बाड़ी. ओहमें बुरा माने के बात नइखे.’ ऊ कहले, ‘दस बारह दिन बाद हम चलब तोहरा साथे. तब बात करीह. अबही घरे जा, आराम करऽ, रिहर्सल करऽ अउर ई सब भुला जा !’
अउर साचहु लोक कवि चेयरमैन साहब का साथ कुछ दिन बाद एह नेक अभियान पर एक बेर फेरु निकललन. चेयरमैन साहब तनिका तरीका से काम लिहलन. पहिले ऊ लोक कवि के साथे ले के जेल गइलन. ओहिजा पंडित भुल्लन तिवारी से मिललन. पंडित जेल में रहले जरूर पर माथा पर उनुका तेज मौजूद रहे. विपन्नता के चुगली उनुकर रोआं-रोआं करत रहुवे बाकिर ऊ कातिल ना हउवन, इहो उनुकर चेहरा बतावत रहे. ऊ कहे लगलन, ‘दू जून भोजन खातिर हम जरूर एने-ओने जात रहीं बाकिर कवनो अन्यायी का सोझा, कवनो मतलब, कवनो छल खातिर मूड़ी गिरा दीं ई हमरा खून में नइखे, नाही हमरा संस्कार में !’ ऊ कहत रहले, ‘रहल अन्याय-न्याय के बात, त ई ऊपर वाला के हाथ में बा. हम खूनी हँई कि ना, एकर इंसाफ त अब ऊपरे का अदालत में होखी. बाकी रहल एह जेल के अपमान के बात त जरूर कहीं हमरा कवनो पापे के ई फल हऽ.’ साथ ही ऊ इहो जोड़लन, ‘अउर इहो जरूर हमरा कवनो पापे के कुफल रहे कि गोपला जइसन कुकलंकी हमरा वंश में जनमल !’ ई कहत उनुकर आंख डबडबा गइल. गला रुंधिया गइल. फेर ऊ फफक पड़लन.
‘मत रोईं !’ कह के लोक कवि उनुका के सांत्वना दिहलन आ हाथ जोड़ के कहलन कि, ‘पंडित जी एक ठो विनती बा, हमार विनती मान लीं !’
‘ई अभागा पंडित का तोहार मदद कर सकेला ?’
‘आशीर्वाद दे सकीलें.’
‘ऊ त हरमेस सभका साथे बा.’ ऊ रुकलन आ कहले, ‘बाकिर एह अभागा के आशीर्वाद से का तोहार बनि सकेला ?’
‘बन सकेला पंडित जी !’ लोक कवि कहले, ‘पहिले बस अब आप हां कह दीं.’
‘हँ बावे, बोलऽ !’
‘पंडित जी एगो ब्राह्मण कन्या के बिआह करावे के पुण्य पावल चाहत बानी.’ लोक कवि कहले, ‘बिआह आप लोग अपने समाज में अपने मर्जी से तय करीं. बाकिर खरचा बरचा हमरा उपर छोड़ दीं.’
‘ओह ! समझनी.’ भुल्लन पंडित कहले, ‘तू हमरा पर उपकार कइल चाहत बाड़ऽ !’ ई कहत भुल्लन पंडित तल्ख़ हो गइले. कहले, ‘बाकिर कवना खुशी में भाई ?’
‘कुछु ना पंडित जी, ई मूरख हऽ !’ चेयरमैन साहब कहले, ‘नाच गा के त ई बड़ा नाम गांव कमा चुकल बा अउर अब कुछ समाज सेवा कइल चाहत बा. एक पंथ दू काज ! ब्राह्मण के आशीर्वाद आ पुण्य दुनु चाहत बा.’ ऊ कहले, ‘मना मत करब !’
‘बाकिर ई त पंडिताइने बतइहें.’ तौल-तौल के बोलत भुल्लन पंडित कहले, ‘घर गृहस्थी त अब उहे देखत बाड़ी. हम त कैदी हो गइल बानी.’
‘लेकिन मीर मालिक तो आप ही हईं पंडित जी !’
‘रहनी.’ ऊ कहले, ‘अब नइखीं. अब कैदी हईं.’
मुलाकात के समयो खतम हो चुकल रहुवे. भुल्लन पंडित के गोड़ छू के दुनु जने जेल से बाहर अइलन.
‘घर में भूजी भांग नाईं, दुआरे हरि कीर्तन !’
‘का भइल रे लोक कवि ?’
‘कुछु नाई. ई पंडितवे एतना अड़ियाते काहें हैं ? हम आजु ले ना समुझ पवनी.’ लोक कवि कहले, ‘रसरी जर गइल बाकिर अईंठन ना गइल. जेल में नरक भुगतत बाड़न, पंडिताइन भूखों मरत बाड़ी. खाए खातिर गांव में चंदा लागत बा. बाकिर हमार पइसा ना लीहें !’ लोक कवि खीझियात कहले, ”घीव दै बाभन नरियाय! कहां फंसा दिहनी चेयरमैन साहब। अब जाए दीं. ई पइसा कहीं अउर दान दे दिहल जाई. बहुते गरीबी बा. पइसा लेबे ख़ातिर लोग मार कर दीहि.”
‘घबराते काहें बाड़ऽ !’ चेयरमैन साहब कहले, ‘तनिका धीरज राखऽ !’
फिर चेयरमैन साहब लोक कवि के घरे चहुँपले. लोक कवि के घर का रहे, पूरा सराय रहे. उहो लबे सड़क. दरअसल लोक कवि से गांव के लोग के जरतवाही के एगो कारन उनुकर ई पकवा मकानो रहल. छोट जाति के आदमी का लगे अइसन बड़हन पकवा मकान बड़ जाति के लोगन क त खटकते रहे, छोटको जाति के लोगन से हजम ना होत रहुवे. चेयरमैनो साहब एह बात पर अबकी दफा गौर कइलन. बहरहाल, थोड़ देर बाद ऊ लोक कवि के उनुका घरे छोड़ के अकेले उनुका गांव में निकललन. कुछ जिम्मेदार लोग से, जिनका ऊ जानतो ना रहले, भेंट कइलन. उनुकर मन टटोरलन. फेर आपन मकसद बतवलन. बतवलन कि एकरा पाछा कुछ अउर बा, बस मन में आइल मदद के मनसा बा. फेर एह लोगन के ले के लोक कवि का साथे ऊ भुल्लन तिवारी का घरे गइलन. पंडिताइन से मिललन. उनुका खुद्दारी के मान दिहलन. बतवलन कि जेल में पंडितो जी से ऊ लोग मिलल रहे. आपन मनसा बतवले रहे त पंडित जी सब कुछ आपे पर छोड़ दिहलन. फेर उनुकर चिरौरी करत कहलन कि, ‘रउरा मान जाईं त समुझीं कि हमन के गंगा नहा लिहलीं.’ पंडिताइन कुछ बोलली ना. थोड़ देर ले सोचली फेर बिन बोलले आंखे आंख में बात गांववाल न पर छोड़ दिहली. गांव के एगो बुजुर्ग कहले, ‘पंडिताइन भौजी, एहमें कवनो हरज नइखे !’
‘जइसन भगवान क मर्जी!’ हाथ ऊपर उठावत पंडिताइन कहली, ‘अब ई गांव भर क बेटी ह !’
लेकिन पइसा पंडिताइन ना लिहली. बतवली कि जब शादी तय हो जाई तबहिये पइसा का बारे में देखल जाई. फेर गांवही के दू लोग के सुपुर्दगी में ऊ पचासी हजार रुपिया रखवा दिहल गइल. दू तीन लोग शादी खोजे के जिम्मा लिहल. सब कुछ ठीक-ठाक करा लोक कवि अउर चेयरमैन साहब ओहिजा से उठले. चलत-चलत लोक कवि पंडिताइन के गोड़ छुअलन. कहलन कि, ‘शादी में हमहूं के बोलावल जाई !’
‘अ काहें नाहीं!’ पंडिताइन पल्लू ठीक करत कहली.
‘एतने ले नाहीं. कुछ अउरियो उत्तम मद्धिम, घटल बढ़ल होई, उहो बतावल जाई !’
‘अच्छा, मोहन बाबू!’ पंडिताइन के आंखिन में कृतज्ञता झलकल.
लोक कवि अपना गांव से जब लखनऊ ला चललन त उनुका लागत रहे कि साचहु बड़हन पुण्य के काम हो गइल. ऊ अइसने कुछ चेयरमैन साहब से बुदबुदा के बोलबो कइलन, ‘साचहु आजु बड़ा खुसी के दिन बा !’
‘चलऽ भगवान का दया से सब कुछ ठीक-ठाक हो गइल !’ चेयरमैन साहब कहले. आ ड्राइवर से कहलन, ‘लखनऊ चलऽ भाई !’
लेकिन एह पूरा प्रसंग पर अगर कवनो एक आदमी सबसे अँउटाइल रहे, सबले बेसी दुखी रहे त ऊ रहल लोक कवि के छोटका भाई जे कमलेश के पिता रहे. कमलेश के पिता के लागत रहल कि कमलेश के मौत के अगर केहू एक आदमी जिम्मेदार रहल त ऊ गोपाल रहे. आ ओही गोपला के बेटी बियाहे के बेमतलब के खरचा ओकर बड़का भाई मोहन करत रहे जे अब लोक कवि बनल इतराइत चलत बा. कमलेश के पिता के ई सब फूटलो आँखे ना सुहात रहे. बाकिर ऊ बेबस रहे आ चुप रहल. आ ओकरे बड़ भाई ओकरा छाती पर मूंग दलत रहे. नाम गांव कमाए खातिर. बाकिर एने लोक कवि मगन रहले. मगन रहले अपना सफलता पर. कार में चलत ठेका ले-ले के ऊ आपने कवनो गानो गुनगुनात रहले. गदबेर हो चलल रहे. डूबत सूरज के लाल गोला दूर आसमान में तिरात रहल.
लेकिन ऊ कहाला नू कि ‘बड़-बड़ मार कोहबरे बाकी !’
उहे भइल.
सिरिफ पइसा भर से केहु के शादी ब्याह तय हो जाइत त फेर का बात रहीत ? लोक कवि आ चेयरमैन साहब पइसा दे के निश्चित हो गइलन. लेकिन बात साचहु में निश्चिंत होखे के रहल ना. भुल्लन पंडित के नतिनी के शादी एतना आसानी से होखे वाला ना रहल. बाप गोपाल के कलंक अब बेटी के माथे डोलत रहे. शादी खातिर वर पक्ष से सवाल शुरू होखे से पहिलही एड्स के सवाल दउड़त खड़ा हो जाव. कतहिओ लोग जाव, चाहे गांव के लोग होखे भा रिश्तेदार, उनुका से पूछाव कि, ‘आप बेटी के पिता हईं, भाई हईं, के हईं ?’ लोग बतावे कि, ‘ना, गाँव के हईं, पट्टीदार हईं, रिश्तेदार हईं.’ त सवाल उठे कि, ‘भाई, पिता कहां बाड़ें ?’ बतावल जाव कि पिता के निधन हो गइल बा आ कि ….! अबहीं बात पूरो ना होखे तबले वर पक्ष के लोग खुदही बोल पड़े, ‘अच्छा-अच्छा ऊ एड्स वाला दोखी कलंकी गोपला के बेटी ह !’ वर पक्ष के लोग जोड़े, ‘ऊ गोपाल जेकर बापो कतल के जुर्म में जेल काटत बा ?’
रिश्तेदार, पट्टीदार जे ही होखे बेजवाब हो जाव. एकाध लोग तर्को देव कि एहमें लड़िकी के का दोष ? लेकिन एड्स जइसन भारी शब्द के आगा सगरी तर्क पानी हो जाव, आ वर पक्ष के लोग कसाई !
फेरु अगिला कड़ी में
लेखक परिचय
अपना कहानी आ उपन्यासन का मार्फत लगातार चरचा में रहे वाला दयानंद पांडेय के जन्म ३० जनवरी १९५८ के गोरखपुर जिला के बेदौली गाँव में भइल रहे. हिन्दी में एम॰ए॰ कइला से पहिलही ऊ पत्रकारिता में आ गइले. ३३ साल हो गइल बा उनका पत्रकारिता करत, उनकर उपन्यास आ कहानियन के करीब पंद्रह गो किताब प्रकाशित हो चुकल बा. एह उपन्यास “लोक कवि अब गाते नहीं” खातिर उत्तर प्रदेश हिन्दी संस्थान उनका के प्रेमचंद सम्मान से सम्मानित कइले बा आ “एक जीनियस की विवादास्पद मौत” खातिर यशपाल सम्मान से.
वे जो हारे हुये, हारमोनियम के हजार टुकड़े, लोक कवि अब गाते नहीं, अपने-अपने युद्ध, दरकते दरवाजे, जाने-अनजाने पुल (उपन्यास, बर्फ में फंसी मछली, सुमि का स्पेस, एक जीनियस की विवादास्पद मौत, सुंदर लड़कियों वाला शहर, बड़की दी का यक्ष प्रश्न, संवाद (कहानी संग्रह, सूरज का शिकारी (बच्चों की कहानियां, प्रेमचंद व्यक्तित्व और रचना दृष्टि (संपादित, आ सुनील गावस्कर के मशहूर किताब “माई आइडल्स” के हिन्दी अनुवाद “मेरे प्रिय खिलाड़ी” नाम से प्रकाशित. बांसगांव की मुनमुन (उपन्यास) आ हमन इश्क मस्ताना बहुतेरे (संस्मरण) जल्दिये प्रकाशित होखे वाला बा. बाकिर अबही ले भोजपुरी में कवनो किताब प्रकाशित नइखे. बाकिर उनका लेखन में भोजपुरी जनमानस हमेशा मौजूद रहल बा जवना के बानगी बा ई उपन्यास “लोक कवि अब गाते नहीं”.
दयानंद पांडेय जी के संपर्क सूत्र
5/7, डाली बाग, आफिसर्स कॉलोनी, लखनऊ.
मोबाइल नं॰ 09335233424, 09415130127
e-mail : dayanand.pandey@yahoo.com


text:
नयी दिल्ली 06 अप्रैल (वार्ता). डीएलएफ-स्काईलाइट जमीन सौदा मामिला में कांग्रेस अध्यक्ष राहुल गांधी के जीजा रॉबर्ट वाड्रा के आजु तगड़ा झटका देत उनुका कंपनी स्काईलाइट हॉस्पिटैलिटी का खिलाफ आयकर विभाग के जांच जारी राखे के आदेश दे दिहलसि.
देश के माथ अदालत एह बारे में स्काईलाइट के याचिका खारिज करत दिल्ली उच्च न्यायालय के आदेश बरकरार रखलसि. वाड्रा के कंपनी मांग कइले रहुवे कि ओकरा खिलाफ होखे वाला आयकर विभाग के कार्रवाई रद्द क दीहल जाव.
सुप्रीम कोर्ट के एह फैसला का बाद डीएलएफ ज़मीन सौदन से वाड्रा के कंपनी के भइल आमदनी का बारे में आयकर विभाग के जांच जारी रही.


text:
महिला आरक्षण विधेयक पर सर्वदलीय बईठका
महिला आरक्षण विधेयक के खिलाफ विरोधी दलन के आशंका खतम करे का उद्देश्य से आजु सर्वदलीय बईठका बोलावल गइल बा. सरकार के कोशिश बा कि विधेयक में अड़ंगा मत लगावल जाय आ एकरा के जस का तस पारित करा दिहल जाव. ओने यादव तिकड़ी अड़ल बिया कि जबले कोटा का भीतर कोटा ना दिहल जाई तबले विधेयक के विरोध जारी रही.
जहरीली शराब पियला से फेरु भइल मौत
आये दिन कहीं ना कहीं जहरीली शराब का चलते होखे वाली मौत के सिलसिला चलते रहेला. बनारस आ भदोही में फेर एहसे नौ गो मौत के बर आइल बा. कुछ आबकारी कर्मचारियन के निलम्बित कर दिहल गइल बा. एगो महिला प्रधान समेत तीन लोग के गिरफ्तारो कर लिहल गइल बा जे शराब बेचे का नाजायज काम में लागल रहे. एहसे पहिले १७ फरवरी के बनारस में जहरीली शराब से २७ जने के मौत भइल रहे.
नीतीश पासवान जाति के भरोसा दिहलन
बिहार सरकार का महादलितन में पासवान छोड़ सगरी अनुसुचित जाति शामिल बाड़ी स आ बस पासवाने जाति रह गइल बा दलित में. एह चलते रामविलास पासवान सरकार पर अनुसुचित जाति एकता तूड़े के आरोप लगावेलें. काल्हु बाबा चुहरमल जयन्ती में शामिल नीतीश पासवानन के भरोसा दिअवलन कि ओह लोग के पूरा ध्यान राखल जाई. पटना में भोला पासवान शास्त्री के मूर्ति लगावे के एलानो कइलें.
दीक्षान्त समारोह के गाउन पर बखेड़ा बढ़ चलल बा
दीक्षान्त समारोह में उपाधि देबेवाला आ लेबेवाला लोग के पारम्परिक गाउन के मध्ययुगीन बर्बरता के प्रतीक बता के उतार फेंके वाला केन्द्रीय मंत्री जयराम रमेश का खिलाफ अब ईसाई समूह उनका से माफी माँगे के कहले बा, कहत बा लोग कि जयराम रमेश ईसाईयन के अपमान कइले बाड़े. जबककि बात सही बा कि भारत में एह ईसाई परम्परा के चलावत रहला के कवनो जरुरत नइखे.
पोप पर लड़िकन का साथे गलत आचरण करे वाला के बचावे के आरोप
अपना कार्यकाल में दिवंगत पोप जॉन पॉल द्वितीय एगो कार्डिनल का खिलाफ जाँच में अड़ँगा लगवले रहलें. ऊ कार्डीनल कम से कम दु हजार लड़िकन के यौन शोषण कइले रहे. ऊ कार्डिनल पोप के दोस्त रहलें आ दोस्ती में हजार खून माफ कर दिहल मानवीठ स्वभाव ह. बाकिर एह मामिला के सामने अइला से पोप जॉन पॉल के संत के दर्जा मिले में दिक्कत आ सकेला.
निजी क्षेत्र के कर्मचारियन के एक लाख के बीमा
भविष्य निधि खाता पर अब निजी क्षेत्र के कर्मचारियन के एक लाख रुपया के जीवन बीमा मिलल करी. पहिले ई सीमा साठ हजार रुपिया के रहे. भविष्य निधि के कुछ हिस्सा के शेयर बाजार में लगावे के प्रस्तावो पर विचार हो रहल बा जेकरा खिलाफ कर्मचारी संगठन एकजुट हो रहल बाड़े.
गोविन्दोचार्य आपन संगठन छोड़लें
कभी भाजपा के लिविंग कंप्यूटर कहल जाये वाला गोविन्दाचार्य अपने बनावल संगठन राष्ट्रीठ स्वाभिमान आन्दलन के संयोजक का पद से इस्तीफा दे के दिल्ली गइल बाड़े. कुछ दिन पहिले उमा भारतीओ अपने बनावल पार्टी से इस्तीफा दे दिहले रहली आ ओहि दिन से चर्चा रहुवे कि गोविन्दोचार्य उहे राह पकड़ सकेलें.
बलिया के खाद्यान्न घोटाला में १०५ जने पर मुकदमा
करोड़ों के खाद्यान्न घोटाला में १०५ जने पर केस दर्ज करावे के खबर सामने आइल बा. आरोपी भूमिगत हो गइल बाड़े. केस मजबूत बनावे खातिर कोटेदारन के गवाह बना लिहल गइल बा आ सचिव, ग्राम विकास पदाधिकारी, आ पंचायत विकास पदाधिकारी पद पर रहल १०५ लोग के आरोपी बनावल गइल बा.
नक्सली हमला में १० गो जवान के मौत
एक तरफ केन्द्रीय गृहमंत्री पी चिदम्बम लालगढ़ में माओवादियन के बात करे के नेवता देत रहलें त दोसरा तरफ नक्सली उड़ीसा में विस्फोट कर के दस गो पुलिस जवानन के जान ले लिहलें. कहल जा रहल बा कि नक्सली समूह अब बड़का शहरन में आपन अड्डा बनावे का कोशिश में लागल बाड़े जेहसे ओह शहरन पर हमला करे में सुभीता हो पावे.


text:
– आनन्द संधिदूत
जब आँगन का बीच में डँड़वार
आ खेत का बीच में सड़क निकललि
त खेत क बगड़ी
आँगन का गउरइया किहें आके कहलसि कि
लऽ ए बहिनी
तोहके त आराम हो गइल
एक बखरी से दू बखरी हो गइल
दूनो ओर दाना-दूनी, जूठ-कांठ गिरी
आ तोहार बाल बच्चा मजे में रहिहन
मरन त हमार बा
खेत क जोत जेतने कम भइल जाता
लिट्टी पर लासा ओतने बढ़ल जाता
आगे भगवान मालिक बाड़न।
गउरइया खरहरा धरती पर
चोंच रगरत कहलसि
कवन आराम भइल ए बहिनी
अब सिरमिट कंकरीट के स्लैब ढराता
एतना ऊँच पर कबूतर बटुराता
बाज-चिल्होर मँड़राता
हमनी के त कहीं रहबासे नइखे
मूँड़ी ढँके भर, अण्डा सेवे भर
छान्ह-छप्पर पास नइखे
खेतवो का बस्ती भइले कौन फायदा भइल?
कहीं लोहा बिकाता कहीं लक्कड़
कहीं जहर धइल बा कहीं माहुर
गांव के बाल गोपाल त शहर चलि गइलन
अब गाँव में के बा
जे जूठ गिराई दाना दूनी छिंटवाई,
शहर सुरसा हो गइल
आ गाँव बाँझ
अब अइसन बेमारी, आवतिया कि हम चिरई-चुरगुन के
परिवार ना जाति के जाति साफ हो जाति बा
अब सब अपना में लागल बा
हमनी के चिन्ता करे वाला के बा?
बगड़ी दूनो बखरी का डँड़वार पर धइल लिद्दी पर चपकल
दूनो ओर तकलसि
आ गउरइया से बोललि कि
जब बीच खेत में सड़क
आ बीच आँगन में डँड़वार पड़ल
त जवना जानी का पइसा रहे ऊ खुस भइली कि चलऽ
हँउजार से जीवन बाँचल
अब सान्ती से दू कवर खाइल जाई
हाड़ा का झोंझ से बरकल जाई
जे टिटकउड़ी रहल
दीन हीन रहल
ऊहो खुस भइल कि
चलऽ डँड़वार पार के राजपाट देख के
लइका त ना अहकिहन सऽ
धरती चिराइल त सब खुस भइल ए बहिनी
एगो हमरा छोड़ के
हम जानत रहलीं कि खाली हमरे गोड़
लिट्टी का लासा पर ना चपकी
ऊहो लोग चपके वाला बा
जे धरती के बँटले बा
सड़क ढरले बा
डँड़वार जोड़ले बा।
जे खुसहाल रहल ऊ सड़क का जरी
हिस्सा लेके दोकान निकाले चाहल
जे फटेहाल रहल
ऊहो गाँजा क बिहटी बम से बार के कहल कि, कवन
सरवा सड़क का जरी हिस्सा लेही
अभी बाप-दादा का लाठी-लउर के
बँटवारा नइखे भइल।
आ देखते देखत
डँड़वार त अउर पोख्ता हो गइल
बाकिर खेत का बीच के सड़क
खून से लाल होके ओदरि गइलि।
आ एही खून के झँखत
बहेलिया के इन्तजार करत
बगड़ी बोललि
कि, लऽ ए बहिनी
आंगन में डँड़वार पड़ले
आ खेत का बीच से सड़क निकलले
न तुहीं खुस भइलू न हम
न डँड़वार डाल के खुसी चाहत देयाद
सब लिट्टी का लासा में चपक गइल ।
गउरइया डूबत सूरज के ताकत बोललि
हमहूं ना रहब ए बहिनी
खाल में भूसी भरल अजायब घर में लउकब
डँड़वार पारल आँगन में ना!
- पदारथलाल की गली, वासलीगंज, मिर्जापुर (उ0प्र0)


text:
निर्माता जीतेन्द्र प्रताप सिंह के एक्शन फिल्म ‘बजरंग’ 18 मई के बिहार में रिलीज होखी. एहमें भोजपुरी सुपर स्टार पवन सिंह आ अक्षरा सिंह के अलावे संजय पांडे, जय सिंह, उमेश सिंह, रमेश दुबे, सीमा सिंह, वैभव राय अउर मास्टर वरुण सिंह के मुख्य भूमिका बा. निर्देशक हवें नंद किशोर महतो। गुरुजी फिल्म्स इंटरनेशनल के बैनर तले बनल एह फिल्म के शूटिंग उत्तर प्रदेश आ बिहार में भइल बा.
निर्माता जितेन्द्र प्रताप सिंह के कहना बा कि एह में एक्शन के साथही रोमांस आ कॉमेडी के भरपूर मसाला बा. निर्देशक नंद किशोर महतो का साथे जितेन्द्र प्रताप सिंह के ई तीसरी फिल्म हवे. एहमें भोजपुरी सुपर स्टार पवन सिंह के नया लुक देखे के मिली. खलनायक संजय पांडे के निर्माता जितेन्द्र प्रताप सिंह के कैंप में ई पहिलकी फिलिम हवे.
गीत जहांगीर आरजू, मुन्ना दुबे आ विनोद पासवान के लिखल आ संगीत ओम झा के रचल ह. कहानी संतोष मिश्रा लिखले बाड़न. ‘बजरंग’ के नायिका अक्षरा सिंह एह फिल्म के एगो प्लस प्वाइंट बाड़ी. त अबहिए से तईयार हो जाईं 18 मई, 2012 के ‘बजरंग’ देखे खातिर
(शशिकांत सिंह रंजन सिन्हा के रपट)


text:
हम बार बार बता चुकल बानी कि महुआ टीवी भा कवनो फिल्म कंपनी से अँजोरिया के कवनो व्यावसायिक संपर्क नइखे. अँजोरिया के मकसद भोजपुरी फिल्म आ टीवी के नया नया हालचाल अपना पाठकन तक चहुँपा दिहल तक सीमित बा. तबो कुछ पाठक बड़ा रिगिर आ निहोरा पर उतर जालें कि हम गाना गावल चाहत बानी, हम एक्टिंग करत चाहत बानी वगैरह वगैरह. जबकि अँजोरिया ओह लोग के एह दिशाईँ कवनो मदद ना कर सके.
हँ अगर रउरा लगे कवनो गाना के रिकार्डिंग बा भा कवनो नाटक सिनेमा थियेटर में काम करे के अनुभव बा त अपना बारे में विस्तार से लिख भेजीं, आपन फोटो वगैरहो भेज सकीलें. अगर प्रकाशन योग्य होखी त अँजोरिया पर प्रकाशित कर दिहल जाई. एक बेर हम अइसनका सगरी पाठकन के चेताइयो दिहल चाहत बानी कि एह समुंदर में बड़का बड़का मगरमच्छ बइठल बाड़न जवन मौका पावते रउरा के सोझहगे निगल जइहें आ डकारो ना लीहें. अगर कवनो आदमी भा संस्था रउरा के कहत बा कि ऊ रउरा के मौका दिहल चाहत बा बाकिर कुछ खरचा पानी देबे के पड़ी त ओह आदमी भा संस्था से जतना जल्दी जतना दूर भागल हो सके भाग जाईं. बाद में रोवल छोड़ के कुछ ना भैंटाई.
हँ महुआ टीवी के आडिशन खुलेआम सूचना दे के कइल जाला. ओहमें समय पर आवेदन दे के शामिल होखे के कोशिश करत रहीं. एह बेर ना त ओह बेर, अगर रउरा लगे काबिलियत बा त रउरा मौका मिलिये जाई. हँ अगर ओहू में केहू शामिल करावे के जोगाड़ बइठावे के दावा करे त ओकरो से सावधान. बंसी पर चारा एही खातिर लपेटल जाले कि कवनो मछरी फँस जाव!
राउर,
अँजोरिया सम्पादक


text:
मुस्लिम विश्वविद्यालय में आरक्षण प्रावधान के अनदेखी से भाजपा नाराज
विद्यार्थियन के नामलिखाई आ कर्मचारियन के बहाली में अनुसूचित जाति, जनजाति आ पिछड़ा वर्ग के मिले वाला आरक्षण ना दिहला से नाराज भाजपा प्रधानमंत्री आ मानवसंसाधन मंत्री से शिकायत कइले बिया आ जिम्मेदार लोगन पर कार्रवाई करे के माँग कइले बिया. वइसे जानत त उहो होखी कि एह मामिला में कुछ होखी हवाई ना. बीएचयू ना नू हऽ अमुवि!
जीतत जीतत हार जाये वाला भारत आजु हारत हारत जीत गइल
श्रीलंका का साथ तिसरका टेस्ट के आखिरी दिन का शुरुआत में भारत के हालत ठीक ना रहुवे. काल्हु ओकर तीन गो खास विकेट सस्ते में चटक गइल रहे. बाकिर आजु वीवीएसलक्ष्मण का कमाल १०३ रन का बदौलत भारत श्रीलंका के पाँच विकेट से हरा के सीरीज बरावर करा लिहलसि. श्रीलंका में सतरह साल से भारत सीरीज नइखे जीत सकल आ अबकियो उहे भइल. संतोष रहल कि बरोबरी पर छूटल बा भारत.
अपना फटला में दोसरा के टाँग फँसावे से मना कइलसि नेपाल के माओवादी पार्टी
नेपाल के माओवादी पार्टी आजु दोसरा देशन के चेतावनी दिहले बा कि केहू नेपाल का मामिला में आपन टँगड़ी मत घुसावो. बाकिर भारत का तरफ से श्याम सरन के भेजला के ऊ सकारात्मक रुप से लिहलसि काहे कि सरन केहू के पक्ष में ना गइल रहले, नेपाल के समग्र हित में एकता पर बल दिआवे गइल रहले. अलगा बाति बा कि कवनो फायदा ना भइल.
चालबाज जरदारी अपना जीत के हवा बनवले
ब्रिटेन के प्रधानमंत्री डेविड कैमरुरन से बात कइला का बाद जरदारी अपना बयान में कहले कि ऊ कैमरुन का साथे साफ साफ बाति कर के उनका के समुझा लिहलन कि पाकिस्तान आतंक के निर्यातक देश ना ह. संयुक्त बयान का नरमीओ से पता चलत बा कि कैमरुन पाकिस्तान पर नरम हो गइल बाड़े.
सूखा राहत खातिर बिहार सरकार पाँच हजार करोड़ रुपिया मँगलसि
बिहार में पड़ल सूखा से निबटे खातिर आ पीड़ित जनता के तत्काल राहत चहुँपावे खातिर मुख्यमंत्री नीतीश कुमार केन्द्र से पाँच हजार करोड़ रुपिया के सहायता तुरन्ते मँगले बाड़न. कहले कि बिहार सरकार अपना बेंवत भर सहायता दे रहल बिया बाकिर केन्द्रो के आपन जिम्मेदारी निबाहे के चाहीं. पिछला तीन साल से बिहार लगातार कवनो ना कवनो बिपति के शिकार होत आइल बा एहसे ओकर आपदा राहत कोष खलिया हो गइल बा.
विधानसभा चुनाव खातिर सीटन के बाँट बखरा में लागल बाड़ी से पार्टी
का्ग्रेस आ बसपा के केहू से गठबन्हन नइखे आ दुनु बिहार का सगरी सीटन पर लड़े के बाति कहत बाड़ी. भाजपा आ जदयू में सीट खातिर खीँच तान चलत बा. जदयू चाहत बा कि ओकरा वोट आधार में बढ़ोतरी का चलते ओकरा पिछला बेर से कुष अधिका सीट मिले के चाहीं जबकि भाजपा एको सीट छोड़े के तइयार नइखे लउकत. राजद आ लोजपा गठबन्हन के हालत बहुते खराब बा. लोजपा १०६ सीट माँगत बिया जवना में उहो पचास गो सीट शामिल बा जवन पिछला बेर राजद कांग्रेस के दिहले रहुवे आ राजद के ठकुआ मरले बा कि कइसे अइसनका बेजा दबाव से पार पावो.
सांसद महाबल मिश्रा के गाड़ी छिना गइल
पश्चिमी दिल्ली के सांसद महाबल मिश्रा के कार काल्हु रात चार गो बदमाश छिन ले गइले स. ओह कार से सांसद के बेटा द्वारिका स्पोर्ट्स कांप्लेक्स में खेले गइल रहले. लवटत घरी चक्का पंक्चर हो गइल त घरे फोन कर के दोसर कार मँगवा लिहले आ ड्राइवर के पंक्चर बनवा के आवे के कहले. ड्राइवर जब पंक्चरबनवा के चले लागल मोटर साइकिल से आइल बदमाश ओकरा से जबरदस्ति गाड़ी छिन लिहले. पुलिस मामिला के जाँच में लागल बिया.
मिल बाँटि के आटो रिक्शा चढ़ीं
मुंबई में स्टेट ट्रांसपोर्ट कार्पोरेशन हिस्सेदारी में आटो सवारी योजना शुरु करे जा रहल बा जवना में कई आदमी मिलजुल के आटो के सवारी करी. सवारी के फायदा कि भाड़ा कम लागी, आटो के फायदा कि भाड़ा बेसी मिली. अगर ट्रांसपोर्ट कार्पोरेशन के फायदा बुझाई त घाटा वाला रास्तन पर बस बन्द कर के अइसनके आटो चलावल शुरु कर दी.अब मुंबई वालन के के बतलावो कि हमनी का छपरा बलिया में अइसनका योजना कब से चलत बिया आ एगो आटो पर बत्तीस बत्तीस गो सवारी लाद के चलेले ड्राइवर!
अमेरिका का हवाई अड्डन पर फुलबॉडी स्कैनर
लोग का विरोध का बावजूद अमेरिका के ४१ गो हवाई अड्डा पर फुलबाडी स्कैनर लागल बा आ अब सितम्बर महीना से न्यूयार्को का हवाई अड्डा पर लाग जाई. एह स्कैनर के खासियत होला कि सुरक्षा अधिकारी राउर कपड़ा उतरवला बिना रउरा के लंगटे देख सकीहें कि रउरा कतही कवनो कोना अँतरा में कुछ लुका के त नइखीं ले जात? कुछ संगठन एह तरह के स्कैनर के जनता के निजता के उल्लंघन करे के बात कह के विरोध करत बाड़न.
खेल का दुनिया से
भारत सरकार के संस्तुति का बावजूद हॉकी के इन्टरनेशनल फेडरेशन भारत के हॉकी फेडरेशन के मान्यता देबे के तइयार नइखे जवना के मान्यता ऊ साल साल २००० में रद्द कर दिहले रहुवे. ओकरा मुताबिका हॉकी इण्डिया भारत के असली हॉकी संगठन ह जबकि सरकार ओकर मान्यता रद्द कर दिहले बिया काहे कि ऊ सरकार के निर्देश माने से इन्कार कर दिहले बा.
सुरेश कलमाडी देश के करोड़ो अरबो रुपिया बचा दिहलन जवना खातिर उनका के देश के कवनो बड़हन सम्मान एह पन्द्रह अगस्त के भा अगिला छब्बीस जनवरी के देबे के चाहीं. कॉमनवेल्थ गेम्स का घोटाला से ऊ देश के देखा दिहलन कि एह तरह के आयोजन से देश के पइसा कइसे बरबाद होला. एह अनुभव का बाद अब एशियाई गेम्स भा ओलम्पिक गेम्स के आयोजन खातिर सरकार कबहियो तइयार ना होखी.


text:
– ओ. पी. सिंह
एह घरी के चरचन आ बकतूतन के अलगे अन्दाज हो चलल बा. सभे एही अन्दाज में पूछत बा कि – हम सही कि तू गलत ? आ जबाब देबे वाला के कहना रहत बा कि – ना तू सही, ना हम गलत ! केहु ई माने ला तइयार नइखे कि उहो गलत हो सकेला.
साइकिल से चलत, मास्टरी के नोकरी से परिवार चलावे वाला नेताजी बनते करोड़े ना, अरबो में खेले लागत बा आ ओकरा बादो पूछत बा कि – का हम बेइमान हईं ? ना चचा, तोहरा के बेइमान कहि के आपन मूड़ी थुरवावे के शौक केकरा होखी ? तू त ईमानदारी के नमूना हउव. दीदीया अलगे छाती कूटत बिया. बहिना के ना रोवते बनत बा ना हँसते.
सभे परेशान बा कि जनता के दिक्कत होखत बा बाकिर केहु जनता के नइखे सुनत कि ओकरा कवनो परेशानी नइखे. ऊ एक दिन के रोजी छोड़ के लाइन में ठाड़ आपन दू हजार रुपिया बदले के इन्तजार करत बा. आ इहे सोच के खुश बा कि करोड़ अरब रखले लोग आपन नोटवा कइसे बदलावत बा. सरकार आ करियाधन वालन का बीचे तू डाल-डाल, हम पात-पात के चूहा-बिल्ली दौड़ चालू बा. दिहाड़ी पर मजूरा राखि के आपन नोट बदलावत देखि के सरकार बदलैन के सीमा घटा दिहलसि. फक्कड़ गरीबन के खोलल जन धन खाता में नोटन के बरसात देखि सरकार ओकरो पर नजर डेढ़ क लिहले बिया. कुछ लोग के अब बीपीएल सुविधो छीनाए के खतरा बन गइल बा. तरह तरह के कानूनन के लोचा खोजात बा आ ओकर भरपूर इस्तेमालो हो रहल बा.
बाकिर सब कुछ होखला का बादो नेता परेशान बाड़ें कि नोट चलावे के कुछ अउर मौका दीहल जाव. नाम त लेत बा लोग किसान आ गरीबन के बाकिर मकसद बा धन के खेती करेवाला अपना जइसन नेता राजनीतिक किसानन के माल के सफाई करावल. पहिले नेता चैन से रहत रहलें आ जनता परेशानी में रहत रहुवे. अब जनता चैन लीहल चाहत बिया त नेता परेशान हो गइल बाडें. सत्तर बरीस के खुला लूट के जमाना देखले एह नेतवन के इचिको अनेसा ना रहल कि अइसनको हो सकेला. आ अब जब हो गइल बा त लोग आँख मींच मींच के देखल चाहत बा कि कवनो डरावन सपना त नइखीं देखत हम ?
30 सितम्बर अब सबका याद आवत बा. कुछ लोग सोचले रहुवे कि आपन करियका धन डिक्लेयर क दीं बाकि सलाहकार लोग कह दीहल कि महटियाईं ना. अबहीं अउरी मौका दीहि सरकार जइसे अब ले देत आइल बिया. ना त 30 सितम्बर बढ़ल, ना 30 दिसम्बर बढ़े के उमेद लउकत बा. बेनामी सम्पति प संकट अलगे मडँरात बा. नेता लोग के सगरी नेतागिरी भुला गइल बा. भठियरपन के नाम ले के सत्ता के मलाई चाभत पापियन के परेशानी अलगे बा. ओकनी ला अब अन्ना सरकार के चाटुकार हो गइल बाड़न. ऊ अबहियों एही गफलत में बाड़ें कि हम सही आ लोग गलत. बाकिर लोगो अब चालाक हो चलल बा. ऊ अब एह बहकावा में नइखन आवे वाला. ना त अइसन बड़हन फैसला अतना आराम से ना सकार लेतें. चोर नेतवन के लाख उकसवला का बादो उकसत नइखन.
एही माहौल में तीन तलाक आ इस्लामिक बैंकिंग के बैलून उड़त देखि के सेकूलर जमात अलगे परेशान हो चलल बा. अगर कहीं उहो जमात सेकूलर चालबाजी बूझ जाई त एह लोग के सगरी दोकानदारी बन्द होखे के अनेसा बढ़े लागल बा. कहीं मजबूरन मानिये मत लेबे के पड़ो कि हँ भईया, तू सही, हमही गलत.


text:
सीवान: देर रात AK-47 के गोलियन से गुंजल सीवान, निर्दलीय MLC प्रत्यासी रईस खान के काफिला पs हमला, एक के मौत, चार घायल
सीवान: MLC चुनाव के मतदान बितला के ठीक 6 से 7 घंटा बाद बिहार के सीवान में देर रात निर्दलीय उम्मीदवार रईस खान के काफिला पs बदमास AK-47 से ताबड़तोड़ हमला कइले सs। एह हमला में रईस खान बाल-बाक बच गइले। रात के लमसम 11 बजे के घटना हs। ओह समे रईस खान के काफिला सहर के पुरानी किला में बनल कार्यालय से वापस उनका गांवे ग्यासपुर जात रहे। एही बीचे AK-47 से उनका काफिला पs हमला हो गइल।
रईस खान पs हमला करे आला बदमास 4 से 5 के संख्या में रहले। हुसैनगंज के महुअल गांव में एह वारदात के अंजाम दिहल गइल। जब बदमास रईस खान पs हमला कइले तब उनका गाड़ी के पाछे एगो बोलेरो गाड़ी रहे जवना में कुछ बाराती सवार रहे लो। बदमासन के लागल कि ई बोलेरो गाड़ी रईस खान के काफिले के हs। ओहु बोलेरो पs अंधाधुंध फायरिंग कइल गइल।
बोलेरो में 30 बरिस के विनोद यादव नाव के शख्स के कई गो गोली लागल आ घटना के जगे पs उनकर मौत हो गइल। घटना में दु गो आउर बाराती घायल बा लो। रईस खान के दु समर्थक तैयब अली उर्फ बबलू खान आ फूलन घवाहिल बा लो। सभे के इलाज चल रहल बा बाकिर बबलू के इस्तिथी नाजुक बा।
जेडीयू के पूर्व विधायक श्याम बहादुर सिंह बोलले
सीवान के बड़हड़िया से जेडीयू के विधायक रह चुकल श्याम बहादुर सिंह घटना के बाद हाल चाल लेवे पहुंचले। ऊ कहले, हमनी के भाई कवनो तरे बांच गइले। एहसे अब एकर हिसाब जरूर लियाई। रउआ सभे के मालूम होखे कि एह घटना के बाद सीवान में दहशत के माहौल कायम हो गइल बा। लोग के डर बा कि ई चुनावी रंजिश गैंगवार में ना बदल जाव।
रईस खान कइले घटना के खुलासा
चार-पांच गो AK-47 से हमला कइल गइल।150 राउंड फायर भइल। कवनो तरे बाल-बाल बांचल बानी बाकिर भाई के गोली लागल बा आ गांव के एगो निर्दोस लईका के मौत हो गइल बा। डीएम से कहला के बादो हमरा के चुनाव में गार्ड ना दिहल गइल। घटना के जगे पs AK-47 के खोखा भारी मात्रा में गिरल बा। हमरा जान के अभियो खतरा बा। – रईस खान, एमएलसी उम्मीदवार
रात में घटना के पाता लागते भारी संख्या में समर्थक अपना नेता के हाल-चाल पूछे पहुंचल लो। सीवान के पुलिस अधीक्षक शैलेश कुमार सिन्हा नर्सिंग होम पहुंचले आ घायलन से मिलके घटना के जानकारी लेले। एसपी कहले कि घटना के जांच सुरू हो गइल बा।
के हs रईस खान?
सीवान में बाहुबली शाहबुद्दीन के मौत के बाद से खान ब्रदर्स सबसे चर्चित अपराधी हs लो। कुछे महीना पहिले 3 जुवकन के अपहरण के केस में इनकर नाव आइल रहे। खान ब्रदर्स में से एगो अयूब खान के एसटीएफ बिहार-बंगाल के सीमा पs पूर्णिया से गिरफ्तार कइले रहे। अयूब के बाबूजी रघुनाथपुर से चुनाव लड़ चुकल बाड़े। 2005 में प्रत्यासी रहला के बेरा उनकर किडनैपिंग के आरोप शहाबुद्दीन गैंंग पs लागल रहे।


text:
ऑस्ट्रेलिया के भूगोल
निर्देशांक: 27°S 144°E / 27°S 144°E
ऑस्ट्रेलिया के भूगोल में भारी बिबिधता देखे के मिले ला आ कई किसिम के जीवभूगोलीय क्षेत्र एह दुनियाँ के सभसे छोट महादीप में पावल जालें, जबकि ई दुनियाँ के छठवाँ सबसे बड़हन देस हवे। आस्ट्रेलिया के अधिकतर आबादी एकरे पूरबी आ दक्खिन-पूरबी किनारा पर बसल बाटे। एह महादीप के भूगोल बहुत बिबिधता वाला बा जहाँ एक ओर आस्ट्रेलियाई आल्प्स आ तस्मानिया के बरफ से तोपाइल पहाड़ बाने ओहिजे बिसाल रेगिस्तान आ अध-सूखा जमीन से ले के उष्णकटिबंधी आ शीतोष्णकटिबंधी बन, घास के मैदान आ खुला जंगल पावल जालें।
आस्ट्रेलिया के आसपास के देसन के बात कइल जाय तब इंडोनेशिया, पूर्ब तिमोर, आ पापुआ न्यू गिनी एकरे उत्तर में बाड़ें; सोलोमन दीप, वानुआतु आ न्यू कैलेडोनिया के फ्रांसीसी निर्भर-क्षेत्र एकरे पूरुब में बाड़ें; आ दक्खिन ओर न्यूजीलैंड बा।
भौतिक भूगोल[संपादन करीं]
ऑस्ट्रेलिया एगो महादीप हवे आ एगो दीप ह जे ओशियानिया (चाहे ओशेनिया) में, हिंद महासागर आ दक्खिनी प्रशांत महासागर के बीचा में बाटे। महादीप के साथै-साथ देस के नाँव भी ऑस्ट्रेलिया हवे। उचित तरीका से पूरा नाँव लिहल जाय तब कॉमनवेल्थ ऑफ़ ऑस्ट्रेलिया देस के राज्यक्षेत्र (टेरिटरी) में पूरा ई महादीप आ कुछ अउरी बहरें छटकल दीप सभ सामिल बाड़ें। एह तरीका से आस्ट्रेलिया देस के पूरा संप्रभुता वाला राज्यक्षेत्र के कुल रकबा 7,686,850 किमी2 (8.27406×1013 वर्ग फु) बिस्तार वाला बा (जे में लॉर्ड होव दीप आ मक्वेरी दीप शामिल बाड़ें) आ ई दुनियाँ के छठवाँ सभसे बड़हन देस हवे; अमेरिका देस के मुख्य भूमि से ई थोरिके छोट बाटे आ यूनाइटेड किंगडम से ई रकबा में 31.5 गुना बड़हन बा।
ऑस्ट्रेलिया के मुख्य भूमि के समुंद्री किनारा 35,821 किमी (22,258 मील) आ एह में 23,860 किमी (14,830 मील) अउरी जुड़ जाला अगर एकरे दीप सभ के सामिल क लिहल जाव।[1] एह देस में कुल 758 एश्चुअरी बाड़ी सऽ जिनहन में से जादेतर उष्णकटिबंधी आ उपोष्णकटिबंधी इलाका में पड़े लीं।[2] रिमोट सेंसिंग डेटा पर आधारित हाल के एगो एनालिसिस में बतावल गइल बा कि ऑस्ट्रेलिया में 8,866 किमी2 बिस्तार वाला ज्वार-भाटा मैदान बाड़ें, एह मामिला में ई दुनियाँ में 3सरा-रैंक वाल देस बाटे।[3] ऑस्ट्रेलिया के एक्सक्लूजिव इकोनॉमिक जोन (ईईजेड) के बिस्तार 8,148,250 किमी2 (3,146,060 वर्ग मील) पर बाटे आ एहू मामिला में ई तिसरा नंबर पर आवे ला। एह ईईजेड में ऑस्ट्रेलिया के अंटार्कटिक अधिकार-क्षेत्र के नइखे सामिल कइल गइल (ईहो 5,896,500 किमी2 अलगा से बा)।
ऑस्ट्रेलिया के समुंद्री अधिकार-क्षेत्र (ज्यूरिसडिक्शन) दुनियाँ में सभसे बेसी इलाका पर बा।[4] एकर कवनों थल-सीमा नइखे। एकर मुख्य भूमि के सभसे उत्तरी बिंदु केप यॉर्क प्रायदीप पर क्वींसलैंड राज्य में बा आ दीप सभ के सामिल कइल जाय तब सभसे उत्तरी बिंदु टोरेस जलजोड़ दीप पर नदर्न टेरिटरी प्रांत के हिस्सा के रूप में बाटे।
आस्ट्रेलिया के पच्छिमी आधा हिस्सा पच्छिमी पठार के नाँव से जानल जाला, जेकर सभसे ऊँच हिस्सा समुंद्री पच्छिमी किनारा के ओर बाड़ें आ ढाल महादीप के बिचला हिस्सा के ओर बाटे। ई पठार आमतौर पर सपाट हवे, हालाँकि, बीचा-बीचा में हैमर्सली आ मैकडोनेल श्रेणी आ मस्ग्रेव श्रेणी नियर परबत मिले लें। सतही जल के उपलब्धता एह पठारी इलाका में अभूत कम बाटे हालाँकि, कुछ नदी, जइसे कि मर्चिसन नदी, ऐशबर्टन नदी आ विक्टोरिया नदी एह इलाका में बहे लीं।
पूरबी ऊँचभूमि चाहे ग्रेट डिवाइडिंग रेंज आस्ट्रेलिया के पूरबी समुंदरी किनारा के ओर पड़े ला जे सकेत समुंद्र-तटीय मैदान के बाकी महादीप से अलगा करे लीं। एही पूरबी ऑस्ट्रेलियाई शीतोष्ण बन सभ में एहिजा के सभसे बेसी उच्चावच (रिलीफ) देखे के मिले ला, सभसे बेसी बरखा एही इलाका में होला आ सबसे बेसी मात्रा में बनस्पति आ जीवीय बिबीधता एहिजे बाटे, सबसे घन आबादी के बसाव एही क्षेत्र में बा।
पूरबी हाइलैंड्स आ पच्छिमी पठार के बीचा में बिचला निचाई के हिस्सा बा जेकरा के सेंट्रल लोलैंड्स के नाँव से जानल जाला; एह हिस्सा में ग्रेट आर्टेजन बेसिन आ आस्ट्रेलिया के सभसे बड़हन नदी सिस्टम, मरे-डार्लिंग बेसिन]] आ एयर झील बेसिन मौजूद बाड़ें।
आस्ट्रेलिया के पूरबी समुंद्री तट के सहारे कुछ दूरी पर समुंद्र में दुनियाँ के सभसे बड़हन मूँगा के संरचना, ग्रेट बैरियर रीफ मौजूद बा। आस्ट्रेलिया के दक्खिनी आ दक्खिन-पूरबी कोना पर बड़हन दीप तस्मानिया बाटे जे ऊँच पहाड़ी इलाका हवे। एहिजा भरपूर बरखा होखे ले आ ई मुख्य भूमि के तुलना में बेसी उपजाऊँ हवे।
राजनीतिक भूगोल[संपादन करीं]
आस्ट्रेलिया में कुल छह गो राज्य (स्टेट), दू गो मुख्यभूमि राज्यक्षेत्र (मेनलैंड टेरिटरी), आ अउरी छोट-छोट राज्यक्षेत्र सामिल बाड़ें। राज्य सब में न्यू साउथ वेल्स, क्वींसलैंड, साउथ आस्ट्रेलिया, तस्मानिया, विक्टोरिया आ वेस्टर्न ऑस्ट्रेलिया बाड़ें। दू गो मुख्य भूमि राज्यक्षेत्र में नदर्न टेरिटरी आ आस्ट्रेलियाई कैपिटल टेरिटरी बाड़ीं। वेस्टर्न ऑस्ट्रेलिया (पच्छिमी आस्ट्रेलिया) एकर सभसे बड़ राज्य हवे जे लगभग एक-तिहाई हिस्सा पर बिस्तार वाला बाटे; एकरा बाद क्रम से क्वींसलैंड, साउथ ऑस्ट्रेलिया, आ न्यू साउथ वेल्स के अस्थान आवे ला।
ऑस्ट्रेलिया के कुछ छोटहन राज्यक्षेत्र बाड़ें; संघीय सरकार न्यू साउथ वेल्स में एगो अलगा से एरिया के प्रशासन चलावे ले, जार्विस खाड़ी टेरिटरी इहाँ के राजधानी क्षेत्र खातिर नौसैनिक अड्डा के रूप में हवे। इनहन के अलावे, बाहर के इलाका में, आबाद जगह सभ में: नॉर्फ्लाक दीप, क्रिसमस दीप, कोकोस (कीलिंग) दीप बाड़ें; कुछ बड़हन गैर-आबाद जगह सभ में: ऐशमूर अउरी कार्टियर दीप, कोरल सागर दीप, हर्ड दीप आ मैकडोनाल्ड दीप सामिल बाड़ें। ऑस्ट्रेलिया के दावेदारी अंटार्कटिका के कुछ हिस्सा पर भी बा जेकरा के ऑस्ट्रेलियाई अंटार्कटिक टेरिटरी कहल जाला, हालाँकि, ई दुनियाँ के देसन द्वारा बहुत पहिचान वाला ना बाटे।
संदर्भ[संपादन करीं]
- ↑ "Border Lengths – States and Territories". Geoscience Australia. Commonwealth of Australia. 2004. Retrieved 18 August 2016.
- ↑ Dennison, William C.; Abal, Eva G. (1999). Moreton Bay Study: A Scientific Basis for the Healthy Waterways Campaign. Brisbane: South East Queensland Regional Water Quality Management Strategy Team. p. 220. ISBN 0-9586368-1-8.
- ↑ Murray, N.J.; Phinn, S.R.; DeWitt, M.; Ferrari, R.; Johnston, R.; Lyons, M.B.; Clinton, N.; Thau, D.; Fuller, R.A. (2019). "The global distribution and trajectory of tidal flats". नेचर. 565: 222–225. doi:10.1038/s41586-018-0805-8.
- ↑ Non-Fisheries Uses in Australia's Marine Jurisdiction National Marine Atlas. Department of the Environment, Water, Heritage and the Arts


text:
“घटक” बियाह करवला पर कमीशन के रूप में एगो तय धनराशि लीहें आ ज हाली लइका भा लइकी का घरे बातचीत करे जइहें परम स्वादिष्ट भोजन करिहें. आ साधारण भोजन ना- ओमें नाना प्रकार के व्यंजन रही, अचार, चटनी, पापड़ रही. मिठाई रही आ अंत में बहुत बढ़िया पान रही. कतनो मैट्रीमनी वाला वेबसाइट आ गइल बाड़े सन त का ह, “घटक” परंपरा बांचल रही. बंगाल में “घटक” आ “घटकी” दूनो होला लोग. “घटक” पुरुष लोगन के कहल जाला आ “घटकी” स्त्री लोगन के. कई जगह त “घटकी” समुदाय बहुते जबर्दस्त होला. चूंकि “घटकी” के पहुंच घर के भीतर तक माने जनाना लोगन तक रहेला, एसे ढेर लोग “घटकी” से संपर्क करेला ताकि बियाह जल्दी से तय हो जाउ. हं अब पहिले नियर एकर विस्तार नइखे. तबो एगो घटक के दोसरका घटक से दोस्ती बा.
पूरा बंगाल के घटक लोग एक दूसरा के जानता. सबकरा लगे सबकर फोन नंबर बा. हमनिए के समाज में पहिले अगुआ लोग बियाह करववला खातिर रुपया ना लेत रहल ह. बाकिर अब रुपया लेता. पहिले अगुआ गांव- नगर के बुजुरुग लोग रहले ह भा हीत- नात अगुआ होत रहल ह. एसे ऊ लोग रुपया ना ली. ओह लोगन के परोपकार करे में आनंद आवत रहल ह. सुख मिलत रहल ह. बाकिर आधुनिक अगुआ लोग अब बिजनेसमैन हो गइल बा. लइका के बियाह तय कराइ लोग त एक रेट आ लइकी के बियाह कराई लोग त एक रेट. बहुत लोग अइसनो बा जे मैट्रिमोनियल वेबसाइट पर लइका भा लइकी के प्रोफाइल पर बिसवास नइखे करत. अनजान आदमी का जाने कइसन होई. एही से ऊ अगुआ भा “घटक” के शरण में चल जाता. “घटक” भा “घटकी” लोग राउर बियाह ओही जगह के आसपास के गांव, शहर भा कस्बा में करा सकेला, जहां राउर घर बा. एही पेशा से कतने “घटक” लोग आपन परिवार के पालन- पोषण करता, घर बनवावता, जमीन खरीदता आ लइकन के बढ़िया स्कूल में पढ़ावता.
पुराना जमाना में जब जमींदारी के प्रथा रहल तब त बंगाल में धनी- मानी लोग “घटक” लोगन के जमीन दान क देत रहल ह लोग. पर्याप्त धन, गहना आ कपड़ा देत रहल ह लोग. बाकिर अब ऊ जमाना नइखे. बाकिर हं, आजुओ “घटक” लोगन में बहुत प्राणी अइसन बाड़े जे खाए के शौकीन बाड़े. भोजन में खास मिठाई आ व्यंजन जरूर रहे के चाहीं. जतने स्वादिष्ट भोजन रही, ओतने लच्छेदार बातचीत होई. लड़की का घरे बढ़िया भोजन आ आदर मिलल त लड़का वाला के बतावल जाई कि संभावित बहू पढ़े में खूब तेज, अति गुणवान, स्वादिष्ट भोजन बनावे वाली, अति सुंदरी कन्या बिया. बांग्ला भाषा के कुल विशेषण ओह लड़की खातिर इस्तेमाल कइल जाई. जदि उत्सुकता से रउरा पूछ दिहनीं कि “घटक” लोग अतिश्योक्ति अलंकार के प्रयोग करेला कि ना? त सरकार, एकर जबाब ईहे बा कि- हं, बढ़ा- चढ़ा के त तनी बोलहीं के परेला. बियाह- सादी में झूठ ना रही त केहू मोहित होई. त देखीं बियाहो- सादी में विज्ञापनवाद/बाजारवाद ढुक गइल बा. कौनो प्राडक्ट के रउरा प्रचार करे के बा त ओकरा बारे में रउरा बढ़ा- चढ़ा के ना बोलब त केहू आकर्षित ना होई. “घटक” लोगन के ई गुण ह कि ऊ लोग वाक्पटु होला लोग आ बातचीत के शैली एतना आकर्षक होला कि रउरा मुग्ध हो जाइब. लागी कि अइसन लइका भा लइकी मिलल त दुर्लभ बा. त कौनो लइका भा लइकी के चारो तरफ एगो सम्मोहन के रचना क देला “घटक” लोग.
अब रउरा मन में सवाल उठत होई कि महराज, रउरा त हेडिंग देले बानी कि सिकुड़ता “घटक” लोगन के व्यापार. त ई काहें? त सरकार, अब प्रेम विवाह के परंपरा तेज हो गइल बा. लड़का- लड़की खुदे आपन शादी तय क लेतारे सन. बापो- महतारी मुंह ताकत रहि जाता. कौनो- कौनो केस में त बाप- महतारी जानतो नइखे आ बेटा भा बेटी बियाह क लेतारे सन. अब गार्जियन लोग लिबरल हो गइल बा. पहिलहीं कहि देता कि बेटा तोर जहां पसंद होखे शादी क ले, बाकिर हमनी के बता दे. हमनी का राजी बानी जा. छिपा के शादी मत करिहे. त प्रेम विवाह के कारन आ कुछ- कुछ मैट्रिमोनियल वेबसाइट के कारन “घटक” लोगन के बाजार ओतना गरम नइखे जतना एगो जमाना में रहत रहे. अइसनो घटना होता कि खूब सुंदर लइका, इंजीनियर- ओवरसियर पद पर अच्छा तनखाह वाला के बियाह में देरी हो जाता. अब त कतने लोगन के चालीस साल के उमिर में बियाह होता. लइका- लइकी अपना कैरियर के पीछे पागल होके बियाह में देरी करतारे सन आ ओकरा बाद ढेर उमिर के कारन योग्य वर- वधू के मिलल मुश्किल हो जाता. अइसने कुल केस में “घटक”/ “घटकी” लोग बहुते मदद करेला.
त रउरा जदि अद्भुत वार्ताकार देखे के होखे त कौनो “घटक” भा “घटकी” से भेंट करीं. मजाक में लोग कहेला कि कौनो चीज के उत्कृष्ट वर्णन कइल सीखे के होखे त कौनो “घटक” के संगे रहीं. रउरा वाक्य विन्यास में अद्भुत आकर्षण वाला शब्द आ जइसन स. बोले के लहजा अइसन कि रउरा मंत्रमुग्ध होके ओकर बात सुने लागब आ समय के होश ना रही. अइसन लच्छेदार भाषा आ मनोरंजक कहानी कि रउरा लगातार सुनि के भी मन ना भरी. वाणी से धन कमाए के कला एह लोगन में साफे देखल जा सकेला.
“घटक” लोग जौन बियाह करावेला ऊ टिक जाला. वर- वधू के जीवन सुखमय रहेला. त भले फीस का रूप में “घटक” लोग रुपया लेता, लेकिन ई कहल अतिश्योक्ति ना होई कि ऊ लोग एक हद तक समाजसेवा भी करता.
(विनय बिहारी सिंह भोजपुरी के जानकार हैं, आलेख में लिखे विचार उनके निजी हैं.)
ब्रेकिंग न्यूज़ हिंदी में सबसे पहले पढ़ें News18 हिंदी | आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी |
Tags: Article in Bhojpuri, Bhojpuri
मेष
वृषभ
मिथुन
कर्क
सिंह
कन्या
तुला
वृश्चिक
धनु
मकर
कुंभ
मीन


text:
सिनेमा भोजपुरी के सितारा विक्रांत सिंह के एह घरी खूब वाहवाही होखत बावे. आ ई वाहवाही विक्रांत के हालही में रिलीज फिलिम ‘अचल रहे सुहाग’ खातिर होखत बा. एह फिल्म में विक्रांत के दमदार अभिनय अउर एक्शन के तारीफ दर्शक त करते बाड़े, फिल्म इंडस्टी के जानकारो लोग करत बा. विक्रांत के भूमिका ‘दामिनी’ के सन्नी देओल के भूमिका याद करा देत बा. उनुका संवाद अदायगी पर हॉल दर्शकन के ताली से गूंजे लागत बा.
एह साल विक्रांत के ‘मेहरारू बिना रतिया कइसे कटी’, ‘गुलाम’, ‘ऐलाने जंग’ समेत दर्जनों फिल्म रिलीज होखे वाला बा.
(प्रशांत निशांत के रपट से)


text:
पुलिस मरलस होटल में रेड
आशुतोष रंजन
गढ़वा
सांचो में अईसन तपलस ई मौसम निगोड़ा की देहियां में गरमी लगावे के फेरा में जाड़ा में धरा गईले जोड़ा",जी ठीके पढ़नी रावा सभे,आजु अइसने भईल हा,हम एहिजा बतायीं की नक्सलाईट,अपराधी आउ नशाबाजी के ख़िलाफ़ बढ़का बढ़का अभियान चलावे आउ लगातारे सफ़ल होत पुलिस कप्तान श्रीकांत सुरेश राव के ख़बर मिललस की शहर के होटल में अनैतिक काम होवत बा,उ सूचना के आधार पर तुरंते शहर थाना के प्रभारी राजीव कुमार सिंह के नेतृत्व में एगो टीम गठित कईल गईल,आउ उ टीम एसपी से मिलल सूचना के आधार पर छापामारी कईलस,जहां दु गो जोड़ा होटल के रूम में धरा गईले,ओहिजा होटल में जांच पड़ताल उ लोगन से भईबे कईल,अब पुलिस थाना ला के भी उनका से पूछताछ करत बा।
लोग ई रिश्ता के भी बदनाम करत बा:- नवही लोग के गोड़ त ग़लत रहिया पर चलिये दिहल बा,लेकिन सुन के अचरज़ त तब हो जाला की उ लोग पाक नाता रिश्ता के भी बदनाम कर देवत बा,हम बतायीं की आजु जे होटल में छापामारी भईल हा,आउ ओहिजा जे दु गो जोड़ा धराइल,ओह में एगो जोड़ा त आपन रिश्ता जीजा साली के बतवलस,लेकिन जब एगो नवही लईकी आउ साथे के लईका से पुलिस आपसी नाता पुछलस त,दुनो अपना के भाई बहिन बता दिहलन,अब एहिजा सोचे के बात बा कि एक त लोग अपना अपना घरे से निकल आउ होटल में पहुंच ग़लत आउ अनैतिक काम करत बा,साथे साथ समाज में जवन रिश्ता के पाक आउ पवित्र मानल गईल बा ओकरा बदनाम भी करत बा।
Total view 1313
RELATED NEWS


text:
हालही में मुंबई के उत्तर भारतीय संघ के 63वां स्थापना दिवस पर भइल समारोह मेगा स्टार मनोज तिवारी, सुपर स्टार रवि किशन, पवन सिंह आ डांसिंग क्वीन सीमा सिंह के नामे रहल. ई एगो अईसन साँझ रहल जवना के यादगार दिलो-दिमाग में हमेशा आपन मौजूदगी दर्ज करावत रही. मंच पर आवते का साथ मनोज तिवारी समां बांन्ह दिहलन. ई समां तब अपना चरम पर चढ़ गइल जब रवि किशन, पवन सिंह आ सीमा सिंह मंच पर गीत गावल लोग, ठुमका लगावल आ चुहलबाजीओ कइल. मंच पर भोजपुरी सिनेमा के एह दिग्गजन के एक संगे देखल विस्मयकारी रहल काहे कि बहुते कम मौका पर अइसन देखे के मिलल बा.
उत्तर भारतीय संघ के अध्यक्ष आर.एन. सिंह के तलवार आ फूलमाला से सम्मान, नायिका पाखी हेगड़े के दमदार नृत्य, डांसिंग क्वीन सीमा सिंह के सौ वॉट के परफारमेंस आ अंजना सिंह के हलुक-फुलुक ठुमका एह साँझ के रंगीन करत जात रहे. बीच-बीच में राजनीति के मंजल खिलाड़ी सांसद एकनाथ गायकवाड़, संजय निरुपम, विधायक कृपा शंकर सिंह आ भाजपा विधायक आशीष शेलारो आपन बात कहत जात रहले.
कार्यक्रम के शुरुआत संस्था के संस्थापक स्वर्गीय बांकेराम तिवारी के प्रतिमा पर माल्यार्पण कर के आ दिया जरा के भइल. ओकरा बाद शिवसेना प्रमुख बाला साहेब ठाकरे, पूर्व मुख्यमंत्री विलासराव देशमुख आ उत्तर भारतीय संघ के ट्रस्टी स्वर्गीय डॉ. सूर्यनाथ दुबे, महेन्द्र प्रताप सिंह, गंगा सिंह, जगदीश मिश्रा आ अमरनाथ के श्रद्धांजलि दिहल गइल.
सामरोह में मनोज तिवारी आपन बेहद पॉपुलर हिंदी गीत ‘जियऽ हो बिहार के लाला’ से मंच पर दस्तक दिहलन, एह पहिलके गीत से पब्लिक में करंट दउड़ गइल. भीड़ अतना रहल कि कुर्सी त कम पड़िए गइल रहली स खड़ो होखे के जगह ना बाचल रहुवे. अइसने माहौल में सीमा सिंह अपना डांस से बिजली गिरावे लगली. पहिले ‘चिकनी चमेली’ अउर ‘उ लाला’ आ बाद में एगो अउर लाइव परफारमेंस दे के सीमा साबित कर दिहली कि ऊ सही में डांसिंग क्वीन हई.
(शशिकांत सिंह, रंजन सिन्हा, तथा अरुण)


text:
उत्तर प्रदेश
- आजु अंबेदकर जयंती खातिर जोरदार तइयारी भइल बा. बाकिर अबकी ऊ गरमजोशी ना रही जवन मायावती शासन में रहत रहुवे.
- माता प्रसाद पाण्डेय के शुक का दिने विधानसभा के अध्यक्ष चुनाए के घोषणा कर दिहल गइल. उनुका खिलाफ केहू परचा दाखिल ना कइल से उनुका के निर्विरोध चुन लिहल गइल.
- भाजपा के प्रदेश अध्यक्ष सूर्यप्रताप शाही के इस्तीफा सकारत मेरठ के लक्ष्मी कांत बाजपेई के अध्यक्ष बना दिहल गइल बा. शाही के भाजपा के राष्ट्रीय कार्यकारिणी के विशेष आमंत्रित सदस्य बना दिहल गइल.
- अधिकारियन के तबादला शुको का दिने चालू रहल. अखिलेश यादव सरकार करीब सगरी अधिकारियन के फेंटे में लागल बिया.
- देवरिया के बैतालपुर में नकली डीजल बनावे के एगो अड्डा पर छापामारी डाल के कई टैंकर नकली डीजल पकड़ल गइल.
- वाराणसी में आजु चौदह अप्रेल के डीएल डबल्यू मजदूर संघ का तरफ से रक्तदान शिविर लगावल जाई. साल २०११ में बनल दत्तात्रेय दत्तोपंत ठेंगड़ी कर्मचारी रक्त सहायता समूह हर साल रक्तदान शिविर लगावेला जवना से जरूरत पड़ला पर रेल कर्मचारियन भा उनुका परिजन के रक्त दिहल जाला.
बिहार
- मनसे नेता राज ठाकरे शुक का दिने नीतीश कुमार से फोन पर बात कइलन आ कहलन कि उनुका पार्टी के नीतीश के मुंबई दौरा से कवनो विरोध नइखे. ओने महाराष्ट्र सरकार बिहार दिवस कार्यक्रम के पूरा सुरक्षा के इंतजाम करे में लागल बिया.
- पशुपालन मंत्री गिरिराज सिंह कहलन कि राज्य में खाली पड़ल नौ लाख हेक्टेयर चँवर के जमीन पर मछली पालन करावल जाई.
- छपरा में शुक का दिने आरएसबीवाई योजना शहरी गरीबनो खातिर शुरु करा दिहल गइल. सगरी राज्य में ई सुविधा दिहल जाई.
- विपक्ष के नेता अब्दुल बारी सिद्दीकी कहलन कि कैग रिपोर्ट जवन गड़बड़ घोटाला के आरोप बिहार सरकार पर लगवले बावे तवना के सीबीआई से जाँच करावल जाए.
- मशरक के अरना के दलित बस्ती में लागल आग से करीन साठ गो घर स्वाहा हो गइल. आग शुक का दिने एक बजे लागल.
- सारण जिला के प्रखंड प्रमुख पानापुर के प्रखंड प्रमुख के देवर के एगो मुकदमा में फँसावे का खिलाफ पानापुर थाना परिसर में धरना प्रदर्शन कइले.
- शुक का सबेरे सिवान जिला के पंचरूखी में पोखरेड़ा गाँव का लगे खेत में एगो अधड़ के लाश मिलल जवन सोनबरसा के अमर सिहं के बतावल जात बा.
- आजु शनिचर का दिने बक्सर के सगरी कोचिंग संस्थान आरा के कोचिग संचालक हरिनारायण सिंह के हत्या का विरोध में बंद रही.
देश
- भारत आ पाकिस्तान के पहिला एकीकृत चौकी शुक से पंजाब का अटारी सीमा पर खोल दिहल गइल. भारत पाकिस्तान खातिर उदार वीजा नीति बना लिहले बावे आ ओकरा उमेद बा कि पाकिस्तानो जल्दिए अइसने करी. एह चौकी के बनावे में डेढ़ सौ करोड़ रूपिया के खरचा आइल बा.
- पाकिस्तान शुक का दिने अपना किहाँ बन्द ३३ गो से अधिका कैदियन के आजु भारत के अधिकारियन के सँउप दिहलसि. एहमें एगो कैदी कैंसर से पीड़ित बा.
- सुप्रीम कोर्ट टू जी स्पेक्ट्रम मामिला में अपना फैसला पर फेरू विचार करे के केन्द्र सरकार के निहोरा सुनवाई खातिर सकार लिहलसि. कोर्ट इहो कहलसि कि निहोरा सुने खातिर सकरला के ई मतलब मत लगावल जाव कि ओह फैसला पर कवनो रोक लगावल बा.
- भारत अमेरिका से कड़ा विरोध जतवले बा कि न्यूयार्क हवाई अड्डा पर फिल्म अभिनेता शाहरूख खान के काहे रोकल गइल. विदेश मंत्री कहलन कि हर बेर लेखा खाली माफी मँगला से काम नइखे चले वाला. अमेरिका आपन ई आदत छोड़े.
- भारत, रूस आ चीन के विदेश मंत्रियन का बीच शुक का दिने मॉस्को में महत्त्वपूर्ण इलाकाई आ दुनियावी मामिलन पर रायमशविरा भइल. एह बैठक में भारत के एस एम कृष्णा, रूस के सर्गेई लेवरोफ अउर चीन के यांग जियेची शामिल भइले.
- विदेश मंत्री एस एम कृष्णा १४ से १६ अप्रैल ले संयुक्त अरब अमीरात के यात्रा पर जइहें.
- कोलकाता में जादवपुर विश्वविद्यालय के एगो प्रोफेसर आ उनुका पड़ोसी के एगो सोशल नेटवर्किग साइट पर ममता बैनर्जी के अपमानजनक कार्टून प्रसारित करे का आरोप में गिरफ्तार कर लिहल गइल बा. बाद में प्रोफेसर के अदालत से जमानत मिल गइल.
- हैदराबाद में सीबीआई के विशेष अदालत सांसद जगनमोहन रेड्डी के नजदीकी विजय साईं रेड्डी के शुक का दिने कुछ शर्त लगा के जमानत दे दिहलसि.
दुनिया
- सुरक्षा परिषद कहलसि कि सूडान में चलत लड़ाई तुरते बंद कइल जाव.दक्खिन सूडान से कहल गइल बा कि ऊ ओह तेल इलाकन के खाली कर देव जवना के ऊ कब्जिया लिहले बावे.
- पाकिस्तान के संसद काल्हु सरकार से कहलसि कि अमेरिका से वइसने परमाणु समझौता करावल जाव जइसन अमेरिका भारत से कइले बावे.
- नेपाल में संविधान रचे क काम २७ मई तकले हो जाये के उमेद जतवलसि नेपाल के कम्यूनिस्ट पार्टी.
- हंगरी कर्जा खातिर कवनो राजनीतिक दबाव माने से इंकार कर दिहलसि.
बिजनेस
- शुक का दिने शेयर बाजार में २३८ अंक के गिरावट दर्ज भइल. जबकि डॉलर का मुकाबले रूपिया १८ पइसा मजबूत हो गइल.
- केन्द्र सरकार सरकारी बैँकन के वित्तीय ओकात मजबूत बनावे खातिर ओहमें पन्द्रह अरब रुपिया के निवेश करी.
- भारतीय रिजर्व बैंक एक हजार रुपिया के नोट के बंडल अब सिलसिलेवार ना सजाई. हर बंडल में एक सौ नोट रही बाकिर ओकर नंबर उपर नीचे रही. पाँच सौ के अइसन बंडल पिछला साल से जारी होखत बा.
- अमरीका आ यूरोप जइसन बड़हन बाजारन के खराब हालत का बावजूद भारत पिछला खाता बही साल में तीन खरब अमरीकी डॉलर से अधिका के निर्यात कइलसि.
- सेबी कहले बिया कि कंपनियन में अब कम से कम पचीस फीसदी पूंजी जनता के होखल चाहीं. कहलसि कि एह मामिला में कवनो रियायत ना दिहल जाई.अबहीं नाहियो त करीब पौने दू सौ अइसन सार्वजनिक कंपनी बाड़ी सँ जवना के पब्लिक शेयर होल्डिग पचीस फीसदी से कम के बा. एह कंपनियन के अगिला साल जून तकले बाजार से सताइस हजार करोड़ रुपिया उठावे के होई.
खेल
- आईपीएल पाँच के बीसबीसा मैच में शुक का रात कोलकाता नाइट राइडर्स राजस्थान रॉयल्स के पाँच विकेट से हरा दिहलसि.


text:
महुआ टीवी चैनल के लोकप्रिय रियलिटी शो डांस संग्राम में आज शनिचर का दिने हिन्दुस्तान के सात रंग देखे के मिली. देश के अलगा अलगा इलाका के नृत्य शैली के अलग अलग प्रतिभागी पेश करीहें आ एही बहाने भारत के सांस्कृतिक आ एतिहासिक धरोहर पेश करे के कोशिश होखी. डांस संग्राम में अब साते गो प्रतिभागी रह गइल बाड़न आ उहे लोग एह सात गो नृत्य के पेश करी.
शनिचर का कार्यक्रम में भोजपुरी आ अवधी के मशहूर गायिका मालिनी अवस्थी अतिथि जज का भूमिका में रहीहें आ शुरुआत उनके शानदार एंट्री पर मुनिया रे मुनिया, बाजे पैजनिया बाजे रे, अरे बाजे छमा छम के धमाकेदार प्रस्तुति का साथ होखी. ओकरा बाद बंगाल के प्रतिभागी गौरी क्षेत्री राजस्थानी नृत्य पेश करीहें जवना के खूबे वाहवाही मिली. फेर अइहें बनारस के आतमजीत सिंह जे पंजाब का भाँगड़ा पर धमाल मचावे वाली प्रस्तुति दीहें, उनका निहोरा पर सब जज लोग मंच पर आ के भाँगड़ा में शामिल होइहें. रांची के दीपू दक्षिण भारत के पीली कोला नृत्य शैली पर प्रस्तुति दीहें. एह में ऊ अपना देह पर शेर के पेंटिंग करवले नृत्य करीहें आ अन्त में थाक के बेहोश हो जइहें. गोरखपुर के अविनाश यूपी के पारम्परिक नौटंकी शैली में लैला मजनू के प्रेम कहानी अपना नृत्य का माध्यम से पेश करीहें. उनका प्रस्तुति पर मालिनी अवस्थी नौटंकी के याद में डूब जइहें.
पटना के आनन्द ईशान महाराष्ट्र के गणेशोत्सव का दौरान होखे वाला लेंझीमा शैली के नृत्य पेश करीहें. एह माध्यम से ऊ इहे बतावे के कोशिश करीहें कि जवना उत्तर भारतीय लोग का खिलाफ मराठा के दिग्भ्रमित नेता आवाज उठावेलें उहे उत्तरभारतीय ओह लोग का परंपरा के राष्ट्रीय मंच पर पेश कर रहल बाड़े. एह गीत पर बाद में सगरी प्रतिभागी फेर से प्रस्तुति दीहें. एह सब के देख के एकर दिनेशलालो कह उठीहें देख ल महाराष्ट्र के रंग देखावत हव एगो भोजपुरिया बेटा.
राँची के आकाश उड़ीसा के छऊ शैली के नृत्य पेश करीहें आ दिल्ली के मैक झारखंड के आदिवासी नृत्य शैली पेश करीहें.
(स्रोत : प्रशान्त निशान्त)


text:
प्रधानमंत्री नरेंद्र मोदी आजु दिल्ली के विज्ञान भवन में वित्त आ कॉरपोरेट मामिला मंत्रालय के ‘आइकॉनिक वीक सेलिब्रेशन’ के उद्घाटन करीहें. जानकारी के…
केंद्र सरकार के 49 लाख कर्मचारी अवुरी 63 लाख पेंशनभोगी खाती एगो खुशखबरी बा। महंगाई दर के मुताबिक केंद्र सरकार अबकी बेर डीए/डीआर में चार प्रतिशत के…
मुख्य आर्थिक सलाहकार (सीईए) वी अनंत नागेश्वरन कहले कि सुधार हासिल कइल गइल बा। कइयन क्षेत्र में गतिविधि महामारी के पहिले के स्तर पs आ गइल बा। भारत कइयन…
पिछला तीन वित्तीय वर्ष से चुनौतियन के सामना कs रहल प्रदेश खातिर राहत के संकेत बा। वित्त वर्ष 2022-23 में केंद्रीय करन में हिस्सेदारी, केंद्र से सहायता…
Edible Oil: कुकिंग ऑयल के दाम कम होखे के उम्मेद बा। केंद्र सरकार खाये के तेल पs बड़ फसीला लेलस। दु साल ला सरकार कस्टम ड्यूटी हटा देले बिया। सोयाबीन आ…
भारत में पेट्रोल आ डीजल के खपत मई में बढ़ गइल। एह दौरान आर्थिक गतिविधियन में तेजी के संगे फसल कटाई के मौसम के शुरुआत से मांग में सुधार भइल। उद्योग…
नेपाल में आर्थिक आपातकाल लागू होखला के प्रभाव भारत के केद्रीय व्यापार पs पड़ल बा। नेपाल कावर से प्रमुख सामग्रियन के आयात पs प्रतिबंध के बाद भारत…
देसभर के टोल प्लाजा पs सुक के आधा रात से टोल टेक्स के दर बढ़े जा रहल बा। सरकार टोल टैक्स के थोक मूल्य सूचकांक (डब्ल्यूपीआई) से संबंध कइले बिया। एहिसे…
Ranchi: वित्त मंत्री डॉ रामेश्वर उरांव बुध के सदन में बरिस 2021-22 के आर्थिक सर्वेक्षण रिपोर्ट पेश कइले। रिपोर्ट में चालू वित्तीय वर्ष के जीएसडीपी 8.8…


text:
एगो भोजपुरिया चौपाल के भौकाल बाड़न, जिनकर ढिशुमो-ढिशुम दर्शकन के निहाल कर देले त दोसरा के मौजुदगी से छोटका परदा पर सनसनी पसर जाले. अपना-अपना फन के एह दुनु उस्ताद महारथियन के महामुकाबला जल्दिये भोजपुरिया परदा पर होखे जा रहल बा. “भौकाल के चौपाल” फेम अभिनेता निखिल राज आ छोटका परदा पर सनसनी पसरा देबे वाला श्रीवर्धन त्रिवेदी के मुकाबला फिलहारमोनिक एंटरटेनमेंट के पहिलका फिल्म “देख के” में होखे जात बा.
लेखक-निर्देशक निखिल राज के ई फिल्म भोजपुरी सिनेमा के लीक से हट के होई. एहमें भोजपुरी कल्चर आ तेवर के नया अंदाज़ अउर मिजाज़ का साथे पेश कइल जाई. निखिल राज के कहना बा कि “भोजपुरी सिनेमा अपना उद्देश्य से भटकल अपना संस्कृति अउर परंपरा से कटत जात बिया. हमार कोशिश रही कि दर्शकन के फेर से ओह मूल्यन से जोरल जाव जवन हमनी के पहिचान ह.”
निखिल राज आ श्रीवर्धन त्रिवेदी का अलावा एह फिल्म में जाकिर हुसैन, प्रकाश जैश, आ वंदना विश्वकर्मा अहम् रोल में रहीहें. फिल्म के शूटिंग बिहार के अलग-अलग लोकेशन पर शुरू हो गइल बा. उम्मीद कइल जाव कि ई फिल्म भोजपुरी दर्शकन के सिर के ताज बन जाव.
(स्रोत – स्पेस क्रिएटिव मीडिया)


text:
नपा गाडरवारा के पार्षद पद के निर्वाचन हेतु कुल 12 अभ्यर्थियो ने लिए अभ्यर्थिता से नाम वापिस
गाडरवारा। नगरीय निकाय निर्वाचन 2022 के अंतर्गत नगरपालिका परिषद गाडरवारा के 24 वार्डो में पार्षद पद के निर्वाचन हेतु अभ्यर्थिता से नाम वापिसी के अंतिम दिन 22 जून को दोपहर 3 बजे तक विभिन्न वार्डों से 12 अभ्यर्थियो ने रिटर्निंग अधिकारी सृष्टि देशमुख गौड़ा एवं सहायक रिटर्निंग अधिकारी राजेश मरावी की उपस्थिति में अपनी अभ्यर्थिता से नाम वापिस लिए। जिन अभ्यर्थियो ने नाम वापिस लिए उनमे राजेन्द्र बाबू वार्ड से मनोहरलाल, इंदिरा वार्ड से वीरेंद्र, महाराणा प्रताप वार्ड से सर्या रैकवार, भामा वार्ड से शरद, माता वार्ड से मीरा एवं लक्ष्मी, जवाहर वार्ड से सुषमा साहू, शायरा बी, जगदीश वार्ड से आकांक्षा रावत, निरंजन वार्ड से कला बाई, पटैल वार्ड से मेघराज कोरी एवं नरसिंह वार्ड से पूजा छीपा आदि शामिल है। अभ्यर्थिता से नाम वापिसी की अंतिम तिथि के उपरांत अब नगर के गांधी वार्ड से जितेंद्र जायसवाल (भाजपा), रविशेखर जायसवाल (कांग्रेस) एवं गोलू केवट(निर्दलीय), राजेन्द्रबाबू वार्ड से गुलाब मेहरा(कांग्रेस), कमल खटीक (भाजपा) एवं पावनी सिंह राठौर (आप), इंदिरा वार्ड से प्रदीप कौरव(कांग्रेस), डॉ श्रीकांत राय (भाजपा), आजाद वार्ड से राजकुमारी सतीश कौरव (भाजपा), तुलसी कौरव(कांग्रेस) एवं सिंहरींन राजपूत(आप),महाराणा प्रताप वार्ड से हर्षा विजय सासानी(कांग्रेस), पूजा राधामोहन तिवारी (भाजपा), संगीता आहूजा(आप), दीप्ति शर्मा(निर्दलीय), माधुरी नीलेश दीक्षित(निर्दलीय), यामिनी शर्मा(निर्दलीय), रश्मि टीकाराम जाटव ,निर्दलीय), कामथ वार्ड से चन्द्रकांत शर्मा(भाजपा), महेश खत्री (काँग्रेस), हीरालाल पटैल (निर्दलीय), भामा वार्ड से संदीप कौरव(कांग्रेस), एड सुरेन्द्र गुर्जर (भाजपा), तरुण सेन(आप), सुनील साहू(निर्दलीय), हनुमान वार्ड से मदन सिंह ठाकुर(कांग्रेस), रोहित सिंह ठाकुर(भाजपा), रणजीत गौंड(आप), रानी लक्ष्मी बाई वार्ड से शिवाकांत मिश्रा(भाजपा), उमेश नीरस(कांग्रेस), आश्रिता पाठक(आप), सुभाष वार्ड से अंजू कुर्मी(कांग्रेस), मंजू गजेंद्र राडवे (भाजपा),गीता लोधी(निर्दलीय), शहीद भगतसिंह वार्ड से आनंद दुबे(भाजपा), बसंत तपा(कांग्रेस), राहुल कहार(निर्दलीय), राजकुमार कोसठी (निर्दलीय), माता वार्ड से पूजा मंगल जाटव(भाजपा), पूजा लालू जाटव(कांग्रेस), गीता (आप), संध्या जाटव(निर्दलीय), चावड़ी वार्ड से अखिलेश राय (भाजपा), राहुल राय(कांग्रेस), राधावल्लभ वार्ड से जिनेश जैन(कांग्रेस), पंकज सोनी(भाजपा), संदीप यादव(निर्दलीय), राजीव वार्ड से संगीता पटैल(भाजपा), यामिनी राधेश्याम सराठे(कांग्रेस), जवाहर वार्ड से जया जयसिंघानी(भाजपा), सुभी आयुष जैन(कांग्रेस), जगदीश वार्ड से पूजा प्रवेश राय(भाजपा), उमा शैली राजपूत(कांग्रेस), विवेकानंद वार्ड से उमा अमान कश्यप(कांग्रेस), आरती कमलेश विश्वकर्मा (भाजपा), तुलसा बाई कहार(निर्दलीय), निरंजन वार्ड से अर्चना धानक(भाजपा), मालती बाई कोरी (कांग्रेस), पार्वती बाई(निर्दलीय), शिवाजी वार्ड से मनीषा संजीत ठाकुर(कांग्रेस), वैशाली रीतेश राय (भाजपा), सविता कपिल दुबे(आप), सीमा सुशील श्रीवास्तव(निर्दलीय), शास्त्री वार्ड से बद्री प्रसाद गुप्ता(कांग्रेस), शुभम सुनील राजपूत(भाजपा), पटैल वार्ड से चंचल कोरी(भाजपा), होतीलाल कोरी(कांग्रेस), देवी सिंह मिर्धा(निर्दलीय) एवं नरसिंह वार्ड से प्रतीक्षा बिन्दा छीपा (भाजपा), सीता चौकसे(कांग्रेस) , वंदना रामू सोनी (निर्दलीय) के मध्य पार्षद पद हेतु चुनाव होगा।


text:
एह बरिस कुल 4 ग्रहण पड़ रहल बा। एहमें दू सूर्य ग्रहण अउर दू चंद्र ग्रहण बा। पहिला सूर्य ग्रहण 30 अप्रैल शनिवार अमावस्या तिथि पर लग रहल बा अउर दूसरा यूर्य ग्रहण अक्टूबर में लागी। अक्टूबर में लागे वाला सूर्य ग्रहण के भारत दिखाई देई, उहवें 16 मई के लागे वाला चंद्र ग्रहण भारत में दिखाई देई। एह प्रकार 30 अप्रैल के नहीं बल्कि 16 मई के लागे वाला चंद्र ग्रहण भारत पर असर देखाई। 16 मई के लागे वाला चंद्र ग्रहण पूर्ण चंद्र ग्रहण होइ। एह ग्रहण के सूतक काल मान्य होई। एह ग्रहण के सूतक काल 9 घंटा पहिले शुरू हो जाई। ई ग्रहण सुबह 7 बजे से दूपहर 12 बजे ले लागी। एह ग्रहण के बाद दान आदि कइल शुभ रहला|
30 अप्रैल 2022 के लागे वाला बरिस के पहिला सूर्य ग्रहण आंशिक ग्रहण होई। 30 अप्रैल के ग्रहण वृषभ राशि में लागी, जौन अलगे-अलगे राशि पर प्रभावो देखाई। ई सूर्य ग्रहण दक्षिण अउर वेस्ट-साउथ अमेरिका, प्रशांत महासागर, अटलांटिक अउर अंटार्कटिका महासागर जइसन क्षेत्र से दिखाई देई।


text:
एगो कपिल सिब्बल बाड़न जिनकरा काल्ह तक बाबा के साथे बात करे में कवनो दिक्कत ना भइल लेकिन जवन काम ई कइले बाड़न ओकर बदला इनका कहीं-ना-कहीं त चुकावहीं के पड़ी। बाबा के आन्दोलन से खिसिया के ई कहले बाड़न कि- योग के आसन सिखावे वाला राजनीतिक आसन मत सिखावल करे। लेकिन ई सलाह देवे के पहिले ई ना सोचलन कि राजनीति में जे भी जाला चाहे जा सकता ओकरा खातिर कवनो योग्यता तय नइखे त ई कहे के अधिकार इनका कहाँ बा कि के राजनीतिक बात करी आ के ना करी। अपना बयान में ई आदमी कहले बा कि ई सब बात लाजमी रहे। लेकिन हमार सवाल बा कि जब विधानसभा चुनाव के प्रचार में लोगन के संख्या पाँच हजार बहुत आसानी से पहुँच जाला तब बाबा अतना लोकप्रिय आदमी के आन्दोलन में कइसे पाँचे हजार आदमी आई? ई सोचले बिना कवनो आग्या सरकार चाहे पुलिस कइसे दे सकेले। ई साबित करता कि कपिल सिब्बल आ पुलिस दूनो के दिमाग में तनिको ईमानदारी नइखे चाहे ई दूनू के दूनू एकदम तानाशाही आ भ्रस्टाचार के समर्थक बा।
अइसहीं एगो नेता दिग्विजय सिंह के त आदत हो चुकल बा कि बाबा के उपर जब ले ऊ कुछ कह ना लेस उनका नीन ना आ सके। इनका एतना तमीज तक नइखे कि कवनो आदमी के का आ कइसे कुछो कहल जाला। बाबा खातिर जवन शब्द ई बोलले बाड़न, ऊ त उनकर इच्छा बा। लेकिन जवन तरह से बोलले बाड़न ओमें कहीं से सभ्यता नइखे। ई बदतमीज केतना ईमानदार आ महान बाड़न ई सभे जानता।
अब अन्ना के भी कपिल सिब्बल सिखावे खातिर आपन बयान दे चुकल बाड़ें। कहीं कहीं सुने के मिलल कि बातचीत खातिर बाबा के जवन सम्मान सरकार के तरफ से मिलल ऊ केतना कांग्रेसी नेता लोग के ना पचल लेकिन हम पूछSतानी कि जवन मनमोहन सिंह इंग्लैंड जाके रानी के सामने माथा नवा के डिग्री लेके आ सकेले उनका सरकार में तनि सम्मान गलती से बाबा के मिल गइल चाहे बाबा के बाजार गरम रहला से देवे के पड़ल त कवन पहाड़ गिर गइल।
एने भाजपा आपन चाल चले में लाग गइल बा। आडवाणी के मांग बा कि सरकार अपना भारी अत्याचार कइला खातिर माफी मांगो। सुनले बानी कि कुछ दिन पहिले सोनिया के चिट्ठी लिख के ई आडवाणी नाम के आदमी खुदे कवनो बात पर माफी मांग चुकल बा। लेकिन का खाली माफी के दू गो शब्द कहला से अत्याचार खतम हो जाई। ई घटिया मांग के जगे ईहो मांग कइल जा सकता कि सरकार इस्तीफा देव। माफी मांगे के सड़ल-गलल परम्परा के पोषक भाजपाई लोग आपन समय में सब कुछ भुला के गीत गावत रहे लोग आ अब मौका देखतहिं कूद कूद के हल्ला शुरु क देले बा लोग।
भारत में सबसे मुँहचोर राष्ट्रपति, राहुल गाँधी आ मनमोहन सिंह बा लोग। राहुल नौटंकी आ फिल्मी अन्दाज में किसान खातिर हल्ला क लेलें बकिर जब पचास हजार लोग पर अत्याचार भइल त मुँह लुका के कोन्हरी में बइठल बाड़न। मनमोहन काल्ह एगो पत्रकार के सवाल के जवाब देत कहले बाड़न कि जवन भइल तवन ठीक ना भइल बाकिर दोसर कवनो उपाय ना रहे। का भइल मनमोहन के बुद्धि कहाँ गाएब हो गइल। अपना के बड़ा बिदवान आ ईमानदार कहे खातिर मुँह बा इनका। कहाँ रहलन ई जब राज ठाकरे बिहारी आ उत्तर प्रदेश के लोग के मार मार के भगावत रहे। ई हिंजड़ा, नपुंसक सरकार आ लोग से कवनो उम्मीद कइल बेकार बा। भारत के राष्ट्रपति के कवनो बयान अभी ले सुने के ना मिलल ह। जब राष्ट्रपति सोनिया के चमचा आ दाई बाड़ी तब ई उम्मीदो बेकारे बा। एगो परम्परा बन गइल बा कि जब कुछो होखे त 'उचित कार्रवाई कइल जाई आ सरकार बिचार करतिया' के मंत्र जाप दिहल जाला।
ईहाँ ई बिचार नइखे करेके कि बाबा के अनशन गलत बा कि सही। कुछ सरकारी चमचा जेकरा दिमाग में अंग्रेजी भूत रहेले सन हल्ला करSता लोग कि सरकार के अवहेलना बाबा कर रहल बाड़ें लेकिन ई कवन सरकार आ कानून ह जवन मौलिक अधिकार पर भी आपन टांग अड़ाई। काला धन के लेके गम्भीर भइल एकदम जरूरी बा कि काहे कि अगर अइसन भइल कि सब चोरवा बिदेश भाग जा सन आ आपन पइसा निकाल के ऐश कर सन त भारत के लोग का करी। केतना देश से झगड़ा करी आ आपन हिस्सा मांगी?